FFXV Midnight Launch: Bukti Bakat Malaysia Dalam Bersama Menghasilkan Game AAA!

Akhirnya Final Fantasy XV sudah pun dilancarkan di seluruh dunia selepas penantian sekian lama! Team JomGaming beramai-ramai turun ke acara yang dinantikan ini! Jom layan!

Team JomGaming sempat bergambar bersama Wan Hazmer y’all!
Acara Final Fantasy XV Midnight Launch yang bermula jam 8 malam tadi benar-benar menarik peminat-peminat francais JRPG ini ke GSC Maxx di Berjaya Times Square. Ya, acara pelancaran kali ini diadakan di dalam panggung wayang! Cool, bukan?
Ruang legar GSC Maxx dipenuhi peminat-peminat yang telah pre-order FFXV.
Najmi TheKampungNerd pun ada!
Pelbagai aktiviti telah disusun bagi memeriahkan acara ini. Ada cosplayers, game demo, lucky draw dan sesi bertemu dengan Wan Hazmer, Lead Game Designer FFXV! Tetapi yang benar-benar membuat kitorang kagum adalah pembentangan bakat-bakat Malaysia yang terlibat di dalam pembikinan FFXV ini!

Pengacara majlis Jeremy Teo dan Wan Hazmer bersama mengacarakan majlis ini dan memperkenalkan studio-studio Malaysia yang terlibat bersama Square Enix di dalam pembikinan FFXV.

Acara dimulakan dengan pembentangan daripada Wan Hazmer, Lead Game Designer FFXV yang menceritakan bagaimana beliau memulakan langkah untuk menyertai Square Enix bermula 2008.

Selepas mengikuti kelas bahasa Jepun untuk menulis kertas cadangan kepada Square Enix di dalam bahasa Jepun, beliau akhirnya berjaya menyertai syarikat tersebut! Nak kejar cita-cita, kenalah ada usaha sama ye tak?
Beliau turut menceritakan pengalaman beliau membangunkan FFXV dan juga elemen-elemen “Malaysia” yang dimasukkan ke dalam game ini. Antaranya kalau korang bermain FFXV ini nanti, korang pasti terhibur dengan adanya roti canai, nasi ayam dan satay di dalam FFXV!

Kemudian, wakil-wakil daripada Streamline Studios, Illusionist Animation Studio, dan SoundtRec membuka cerita tentang penglibatan masing-masing di dalam pembangunan FFXV.

Streamline Studio bukanlah lagi nama asing bagi mereka yang mengikuti pembangunan game-game terkenal masakini. Studio Malaysia ini terlibat di dalam pembikinan lebih daripada 200 game-game AAA termasuk Gears of War, Bioshock Infinite, Star Citizen, Street Fighter V dan terbaru FFXV.

Alexander L. Fernandez, CEO Streamline Studios berkata mereka adalah peminat game-game yang dihasilkan Square Enix dan mereka berbangga dapat bekerjasama di dalam menjayakan FFXV ini.
LAMAN RASMI | FACEBOOK

Illusionist Animation Studio pula terlibat di dalam pembikinan filem FFXV – Kingsglaive! Impian studio animasi 3D yang ketika dibuka ingin bekerjasama dengan Square Enix, akhirnya menjadi kenyataan! Terhasillah filem CGI, Kingsglaive yang mendapat sambutan positif daripada seluruh dunia!

Studio ini percaya dalam memberikan usaha terbaik di dalam kerja mereka menghasilkan ‘miracle’! Kerjasama mereka bersama Square Enix ini pastinya bakal membuka ruang bagi mereka terus menerajui industri CGI tanahair dan juga di peringkat antarabangsa.
LAMAN RASMI | FACEBOOK

SoundtRec pula merupakan studio yang terlibat di dalam recording, mixing, mastering, dan juga produksi laguan dan runut bunyian bagi video game dan filem! Berpangkalan di Boston USA, studio ini telah terlibat di dalam BANYAK pembikinan game-game antaranya God Eater 2, Final Fantasy XIII, Tales of Zestiria dan FFXV!

Falk Au Yeong, engineer di SoundtRec yang juga anak kelahiran Selangor ini menceritakan bagaimana lagu-lagu Final Fantasy membangkitkan nostalgia dan emosi di kalangan para peminatnya – sehinggakan beliau sendiri sebak semasa bercerita! Ini barulah passion cintakan muzik!
Beliau turut menunjukkan video bagaimana lagu-lagu yang berbeza di setiap area FFXV akan berubah secara dinamik dan tanpa henti, menghasilkan pengalaman muzik yang seamless! Malahan lagu-lagu lama dalam siri FF diberikan nafas baru dan disuntik ke dalam muzik FFXV – seperti Easter Egg bagi peminat tegar siri FF selama ini!
LAMAN RASMI | FACEBOOK
Selepas pembentangan ini, countdown kepada pelancaran FFXV dan sesi kutipan FFXV bagi mereka yang pre-order game ini pun bermula. Pada masa yang sama, sesi bertemu Wan Hazmer juga turut diadakan.
Seronoknya dapat game baru!

Bunny Team pun datang jugak!
Team JomGaming sempat mendapatkan tandatangan Wan Hazmer di atas poster dan steelcase FFXV – boleh diabadikan di dalam studio JomGaming nanti!
Majlis diteruskan dengan acara lucky draw yang dinanti-nantikan! Mana taknya, lihat sahaja apa yang ditawarkan – memang berdarah hidung melihatnya! Tahniah kepada para pemenang sekalian. Jeles kitorang dibuatnya!

Tahniah kepada PLAY Interactive kerana menjayakan majlis ini. Dan terima kasih kepada MDEC kerana menemukan studio-studio Malaysia ini kepada perhatian Square Enix lalu melibatkan mereka dalam pembangunan FFXV. Malaysia Boleh!
Semoga pembaca-pembaca di luar sana menemukan laluan kerjaya di dalam industri gaming dengan adanya lebih banyak pendedahan-pendedahan sebegini di masa hadapan!

Klik Sini Untuk Album Gambar Final Fantasy XV Midnight Launch!


EA Kumpulkan 20 Pemain Bola Sepak Dari Kelab Ternama Eropah Untuk Pertandingan Amal FIFA 20 [KEMASKINI]

Electronic Arts (EA) telah melancarkan kempen, digelar ‘Stay Home, Play Together’, untuk menggalakkan masyarakat dunia untuk terus kekal di rumah bagi membendung wabak COVID-19.
Pelbagai game keluaran EA akan terlibat dalam kempen ini seperti FIFA 20, Apex Legends, The Sims 4 dan Madden NFL 20.
Untuk FIFA 20, EA Sports akan mengadakan ‘Stay and Play Cup’ untuk membawakan 20 kelab ternama Eropah berkumpul bermain FIFA 20, mengadakan livestream, dan mendermakan USD1 juta kepada Global Giving’s Coronavirus Relief Fund.
Setiap kelab akan memilih seorang pemain untuk mewakili dalam pertandingan amal ini. Di bawah ialah senarai kelab yang akan terlibat:

England: Chelsea, Liverpool, Manchester City, Tottenham Hotspur
Perancis: Olympique Lyonnais, Marseille, PSG
Jerman: Dortmund
Sepanyol: Real Madrid, Atlético de Madrid, Valencia
Portugal: Porto
Itali: AS Roma
Belanda: Ajax, PSV Eindhoven
Sweden: AIK, Djurgården
Finland: HJK Helsinki
Denmark: FC Copenhagen, Brondby

Pertandingan ini akan berlangsung dari 15 April hingga 19 April, dan livestream akan disiarkan di Twitch EA Sports FIFA.
https://twitter.com/EASPORTSFIFA/status/1248317320088489992?s=20
[KEMASKINI]:
Selain di Twitch rasmi EA Sports FIFA, saluran Astro juga akan menyiarkan di saluran ASSP HD (CH811), ASSP (CH831) dan EGG NETWORK (CH800) secara langsung. Berikut ialah jadual yang dikeluarkan oleh pihak Astro:

16 Apr 0000 Stay and Play Cup 2020: Match 1 – Marseille vs
Brondby Live
16 Apr 0045 Stay and Play Cup 2020: Match 2 – Valencia vs
Djurgarden Live
16 Apr 0130 Stay and Play Cup 2020: Match 3 – PSV Eindhoven
vs AIK Live
16 Apr 0215 Stay and Play Cup 2020: Match 4 – Copenhagen vs
Helsinki Live
17 Apr 0000 Stay and Play Cup 2020: Match 5 – Rd of 16 Real
Madrid vs M1 Live
17 Apr 0045 Stay and Play Cup 2020: Match 6 – Rd of 16
Chelsea vs Roma Live
17 Apr 0130 Stay and Play Cup 2020: Match 7 – Rd of 16 PSG
vs M2 Live
17 Apr 0215 Stay and Play Cup 2020: Match 8 – Rd of 16
Liverpool vs Ajax Live
18 Apr 0000 Stay and Play Cup 2020: Match 9 – Rd of 16
Atletico Madrid vs M3 Live
18 Apr 0045 Stay and Play Cup 2020: Match 10 – Rd of 16
Tottenham vs Lyon Live
18 Apr 0130 Stay and Play Cup 2020: Match 11 – Rd of 16
Manchester City vs M4 Live
18 Apr 0215 Stay and Play Cup 2020: Match 12 – Rd of 16
Dortmund vs Porto Live
19 Apr 0000 Stay and Play Cup 2020: Match 13 – Quarter Final
1 Live
19 Apr 0045 Stay and Play Cup 2020: Match 14 – Quarter Final
2 Live
19 Apr 0130 Stay and Play Cup 2020: Match 15 – Quarter Final
3 Live
19 Apr 0215 Stay and Play Cup 2020: Match 16 – Quarter Final
4 Live
20 Apr 0100 Stay and Play Cup 2020: Match 17 – Semi Final 1
Live
20 Apr 0145 Stay and Play Cup 2020: Match 18 – Semi Final 2
Live
20 Apr 0230 Stay and Play Cup 2020: Match 19 – Grand Final
Live


Assassin’s Creed Origins Dijangka Akan Terjual Lebih Baik Daripada Syndicate, Tapi Kurang Daripada Unity Dan Black Flag

Semasa persidangan kewangan suku tahunan Ubisoft dijalankan untuk para pelabur dan para analisis, Presiden dan Pegawai Ketua Eksekutif Yves Guillemot dan Pegawai Ketua Kewangan Alain Martinez berkongsi jangkaan syarikat itu untuk Assassin’s Creed Origins.

Guillemot menyebut bahawa Assassin’s Creed Origins telah mendapat pertunjukkan yang terbaik di E3 2017 dengan respon yang bagus dari gamers dan media, yang mana mereka terpegun dengan kualiti game itu, aspek RPG yang dibawakan, latar tempatnya, keluasan game itu dan kepelbagaian dari segi aksi.
Martinez menambah bahawa Ubisoft menjangkakan Assassin’s Creed Origins akan menjadi lebih besar dari Assassin’s Creed Syndicate. Walau bagaimanapun, jangkaan itu masih lagi berada di bawah game seperti Assassin’s Creed Unity yang mana menyebabkan mereka bersikap “konservatif” dalam anggaran mereka.

Ubisoft bekerja keras untuk melebarkan elemen RPG game itu, mensasarkan untuk potensi yang lebih baik untuk meningkatkan engagemen. Syarikat itu percaya bahawa pelaburan yang berulang dari pemain (pembelian DLC) akan terus berkembang.
Guillemot kemudiannya mencelah, menyebut bahawa game itu dijangkakan tidak sebesar seperti Assassin’s Creed Black Flag, tapi mempunyai “potensi jualan yang lebih besar” masih boleh diramalkan.
Menariknya, Martinez kemudiannya menjelaskan bahawa kelewatan Red Dead Redemption 2 untuk dikeluarkan telah memberikan Ubisoft “peluang yang lebih baik” untuk melancarkan beberapa buah game.
Assassin’s Creed Origins akan dilancarkan pada 27 Oktober 2017 di PC, PS4 dan Xbox One.
JomBaca: Assassin’s Creed Origins Nampak Lebih Memukau Dalam Gameplay 4K Selama 20 Minit Di Xbox One X
Sumber: DualShockers


Excel Esports Membuka Pintu Untuk Kejuaraan 2022!

Apakah perkara pertama apabila korang mendengarkan ayat ‘Excel? Adakah ia Microsoft Excel? Jika ya, tepat sekali!
Excel Esports menguji kemahiran berfikir logik menggunakan IFS, XLOOKUP, SUM, VBA, Power Query, dan apa-apa sahaja dibenarkan dan strateginya terpulang kepada korang untuk menyelesaikan masalah dalam Excel!

Dianjurkan oleh Financial Masters yang turut ditaja oleh Microsoft, FMWC Open kembali membuka peluang untuk orang ramai menyertai kejuaraan ini. Korang boleh cuba mendaftar di sini dan cuba menangi USD 10,000!
Ha, ini lah satu-satunya esport yang korang boleh membawa ke interview kerja nanti, menunjukkan kehebatan korang dalam Excel.
Pertandingan akan diadakan dalam 8 pusingan (8 Oktober, 29 Oktober, 3 November, dan 12 November) dengan peserta mara melalui kurungan sambil mereka mendapat mata menyelesaikan tugasan permainan berasaskan MS Excel.
Peserta akan diberi arahan, peraturan untuk permainan, dan soalan untuk dijawab pada tahap kesukaran yang semakin meningkat. Setiap permainan berlangsung selama 30 minit. Untuk menyelesaikan tugasan ini, korang tidak memerlukan pengetahuan khusus tentang kewangan, kejuruteraan, statistik atau disiplin saintifik yang lain.
Selain FMWC Open, mereka juga mengendali pertandingan jemputan All Star Battle, Global (Sum)it dan lain-lain lagi. Acara live mereka amat lah meriah dengan 2 host yang rancak menilai strategi serta kupasan dan ulasan setiap pemain dalam pertandingan ini.

Peserta yang menunjukkan tahap penguasaan Excel yang terbaik akan menjadi juara kejohanan. Hadiah termasuk $10,000 USD, Pengiktirafan Global dan akses kepada tugas permainan Excel.
Semua perlawanan disiarkan secara langsung dan boleh ditonton di saluran Youtube dan juga ESPN. Acara ‘finals’ tahun lepas meraih lebih dari 500 ribu viewers. Jadi jangan lepaskan peluang korang untuk jadi the next Excel master!
Sumber: FM World Cup


Deadlight: Director’s Cut Kini Boleh Didapati Secara Percuma Di GOG Untuk Masa Terhad

Suka bermain game platformer side-scrolling mengenai zombi? Korang bertuah kerana Deadlight: Director’s Cut sekarang ini boleh didapati secara percuma di GOG.com.

Video game ini pada asalnya dikeluarkan secara eksklusif untuk Xbox 360 pada tahun 2014 sebelum ia pergi ke PC pula selepas beberapa bulan. Ini adalah versi director’s cut di mana ia menambah beberapa kandungan baru dan kelihatan lebih bagus, yang mana telah dikeluarkan pada tahun lepas. Jika korang sukakan game seperti Another World, korang patut lihat juga game ini.
Pada masa artikel ini ditulis, tawaran ini akan tamat tempoh dalam masa 24 jam sahaja. Jadi pergi dapatkannya.


Gamers Hideout Kata Kos Penghantaran Pra-Tempah PS5 RM150 Sebenarnya Adalah Kesilapan Teknikal

Selain drama purchase-with-purchase (PWP) oleh Gamers Hideout (GH) yang diwajibkan untuk menempah awal PlayStation 5 (PS5) semalam, ramai pembeli mereka bertanya mengapakah kos penghantaran setinggi RM150?
Semalam, kami melaporkan tentang proses pra-tempah PS5 di GH oleh sahabat kami, Kamenrimau yang sudi berkongsi bersama JomGaming . Hari ini, JomGaming mendapat satu lagi butiran tentang pra-tempah itu oleh seorang lagi kenalan kami. Beliau tidak mahu namanya didedahkan, namun JomGaming boleh mengesahkan yang info ini adalah sahih.Beliau berjaya untuk melepasi rintangan ‘server down’ dan disambut dengan konsep PWP. Sebagai seseorang yang pertama kali membeli dari GH, beliau hanya terus meneruskan pembelian sebelum ditendang keluar dari laman web itu sekali lagi.
Namun beliau kembali ke salah satu francais GH di Kuala Lumpur pada tengah hari 13 November untuk bertanya kakitangan GH mengapakah kos penghantaran begitu tinggi, dan apakah ‘insurans’ yang digunakan untuk menghantar PS5 ke rumahnya. Kakitangan kedai tersebut mengatakan mereka tidak tahu dan menyuruh beliau tanya kepada ibu pejabat (HQ) sendiri untuk jawapan yang lebih cepat dan tepat.
Akhirnya, beliau menghantar emel kepada ibu pejabat GH untuk meminta kembali duit shipping jika mereka tidak dapat memberi maklumat yang tepat tentang kos yang tinggi tersebut.

GH telah mengatakan harga tersebut adalah kesalahan teknikal bahawa harga RM150 itu adalah untuk penghantaran ke Sabah dan Sarawak (Timur Malaysia) di mana Semenanjung hanyalah bernilai RM20.Kepada mereka yang dapat melakukan pra-tempah PS5 dari GH, sudahkah korang menerima emel tentang ‘refund’ tersebut?
Sebagai sebuah kedai game tempatan yang sudah lama bertapak, kesilapan teknikal seumpama ini seharusnya tidak berlaku oleh GH, lebih-lebih lagi apabila ia berkait dengan salah satu pra-tempah yang besar seperti PS5 ini.
Betul hebat golongan konsol ini, penghantaran PS5 sahaja mengalahkan penghantaran RTX 3080. Walau apa pun kami berdoa supaya konsol PS5 yang dibeli selamat sampai dan dimainkan.


Gambar Acah Season 5 Fortnite Terbaru Memaparkan Kapak Seperti Yang Digunakan Kratos Dalam God of War

Boy.

Dua hari sebelum Season 5 dalam Fortnite dilancarkan, Epic Games telah memperacah pemainnya dengan satu lagi gambar baru. Kali ini, ia memaparkan sebilah kapak yang sekali pandang, semestinya kita boleh agak yang ia adalah kapak Viking. Dua kali pandang, macam kapak yang digunakan oleh Kratos dalam God of War pun ada. Iyalah, kapak Viking, kan.
Sekali lagi, gambar acah ini memperkuatkan lagi teori tentang tema yang akan digunakan dalam Season 5 ini nanti. Seluruh komuniti Fortnite kini sedang menjangkakan yang Epic akan membawakan tema pelbagai era ke dalam satu dunia yang sama. Mungkin bakal ada era koboi, Mesir Purba, zaman pertengahan Jepun, lanun dan kini, turut menampilkan era Viking.

2 days until Season 5… pic.twitter.com/6mukx8KXLP
— Fortnite (@FortniteGame) July 10, 2018
Epic Games telahpun mengumumkan sebelum ini yang musim baru ini akan bermula pada 12 Julai iaitu pada hari Khamis ini. Ia akan dilancarkan secara serentak di semua platform yang ada – PC, PS4, Xbox One, iOS dan Switch.


Destiny: Misteri Sleeper Simulant!

Dalam banyak-banyak exotics yang introduced dalam DLC The Taken King, tiada yang lebih memeningkan kepala Guardians dari pencarian Heavy Weapon Exotic – Sleeper Simulant!

Kenapa ye? Dari teaser videos and leak images, heavy weapon Railgun ini seperti weapon wajib ada untuk mereka yang ingin mencari pengganti Gjallarhorn (RIP). Tapi Bungie kekal senyap tentang cara mendapatkan weapon ini!
Pencarian ini menimbulkan pelbagai teori pelik, tetapi antara teori yang kitorang rasa ada kebenaranya ada di dalam subreddit r/SearchfortheSleeper
Dalam megathread ini, Vreeko memetik artikel dari GameInformer;

However, in order to unlock the gun, players first have to collect relics of the Golden Age which have been scattered across the various locations of Destiny. After players bring these pieces back to Banshee-44 (the Tower’s gunsmith), the ancient artifacts trigger a memory in the ancient Exo gunsmith, and he will invite players on an odyssey to repair and reactivate one of the Taken King’s most striking exotics.

Vreeko berkongsi teori beliau dengan mengaitkan lore Sleeper Simulant ini dengan beberapa item yang sudah kita temui selama ini! Antara yang item diusulkan oleh beliau;
RASPUTIN (RSPN): A.I. warmind ini dipercayai telah mendesign Sleeper Simulant dan juga beberapa item lain dalam questline tersebut.
POCKET INFINITY: Grimoire card Fusion Rifle Exotic ini dicipta menggunakan teknologi Vex. Ianya bukan dicipta oleh Fireteam Tuyet, tetapi dibina dari data yang dikumpul oleh “Something intelligent – An AI? Rasputin?

You cannot shake the feeling that this is less a weapon than a doorway.
Fireteam Tuyet died in the Ishtar Sink, hunting the secrets of the Vex. They must have come too close to something precious, for the Vex descended on them with their typical inscrutable, thorough violence.
But their sacrifice was not in vain. The data they gathered helped forge the Pocket Infinity. Properly modified, the weapon should be capable of devastating output on just a single charge cycle.
The Infinity’s mechanisms have proven difficult, if not impossible, to replicate en masse. It is conceivable that the weapon draws its energy from the Vex networks…an ominous possibility. So be wary with it.

ACD/0 Feedback Fence: Dari flavour text Armor Exotic ini, timbul persoalan: Dicipta dari parts Warsat? Kan ke Rasputin suka jatuhkan Warsat dari langit!?

The Active Contact Defense system uses Warsat hull materials to store a retaliatory charge.

Jadi apa persamaan ketiga-tiga item ini? Cuba korang tengok logo ini!
Logo nih bersepah kelihatan di dalam bunker Rasputin!
Logo yang sama ada pada perk Pocket Infinity.
Juga pada perk ACD/0 FEEDBACK FENCE.
Dan pada Sleeper Simulant!
Jadi kesemua item ini ada kaitan dengan Rasputin, menggunakan teknologi Vex dan parts dari Warsats!

Bungie Dah Sorok Items Questline Dalam Destiny!
Vreeko kemudiannya mengkaji setiap item yang ada dalam DestinyDB dan mencari item-item yang di tag ‘Classified‘. Dan beliau speculate untuk trigger Questline Sleeper Simulant ni, korang perlukan satu, sebahagian atau kesemua Classified items itu untuk trigger Questline Sleeper Simulant! Bear in mind, ini semua masih spekulasi!

Fusion Rifle Relics: Kalau korang rajin bermain Destiny sejak dua menjak nih, mesti pernah terjumpa Fusion Rifles DVALIN-RAS93-FR001, DVALIN-RAS93-FR002, DVALIN-RAS93-FR003 dan DVALIN-RAS93-FR004. Yang menariknya, kesemua Fusion Rifles ini kelihatan seperti Pocket Infinity! Dan semua nama item ini ada ‘RAS’ di dalamnya – mungkin Rasputin?
Mungkin inilah ‘Golden Age Relics’ yang dipetik dari artikel GameInformer! So, mungkin korang kene ada dan hantar 4 fusion rifles nih ke Gunsmith sebagai langkah pertama and tengok apa jadi?

Vex Technology: Item Rare (Biru) ini mungkin elemen teknologi Vex yang dinyatakan di atas! Mungkin Gunsmith akan menghantar kita untuk mendapatkan item ini samada dalam bentuk mission atau strike?

Data Pad Relics: 4 item Legendary (Ungu) ini seperti hanya boleh di dapati
sekiranya kita memasukkan code yang betol! Vreeko menyatakan mungkin code-code ini adalah untuk calibrate 4 fusion rifles di atas?

Exotic Orb Relic: Mungkin inilah clue paling menarik setakat ini! Terdapat reference kepada Ishtar, Fusion Rifles, Heavy Weapons, Warminds dan Warsats. Semuanya di dalam description Rlic ini menerangkan Sleeper Simulant!

Intrusion Ghost Shell: Ingat tak Bungie arituh ban account Guardians yang dapat Ghost Shell ini? And Ghost Shell ini betol-betol terletak di bawah tangga di hadapan pintu masuk bunker Rasputin? Jengjengjeng! Mungkin lepas nih kita semua boleh jumpa Ghost Shell ini, provided kta dapat the Questline!

Exotic Relic: Nampak macam Sleeper Simulant kan? Mungkin item ini hanya dapat di unlock towards the end of the quest! Adakah ini Sleeper Simulant sebenar? Ataupun hanya rangka weapon yang belom diaktifkan seperti Questline Bad Juju dan Invective dulu? Mungkin kita memerlukan lambakan Hadium Flakes untuk power up the frame?

Vex Technology: Kali ini item Legendary (Ungu) ini mungkin diperlukan untuk finally level up and unlock Sleeper Simulant?
Semua teori Vreeko ini membawa kita kepada beberapa andaian yang mungkin trigger Questline Sleeper Simulant. Antaranya;

Kumpul keempat-empat Fusion Rifles Dvalin.
Naikkan Gunsmith sampai Rank 5.
Cari hidden trigger dalam mission or strike.
Mungkin gunakan Pocket Infinity.

So macaman guys? Terbakar tak nak mencarik Sleeper Simulant? Kitorang tak tido malam membaca pelbagai teori dalam pencarian Sleeper SImulant nih! Apa-apahal pon selamat mencari dan share lah dengan kitorang kalau ada yang terjumpa!


Saksikan Video Trailer DLC Terbaru GTA Online, Gunrunning – Misi Penyeludupan Senjata Haram [KEMASKINI]

[KEMASKINI]:
Rockstar telah mengeluarkan video trailer untuk DLC terbaru ini, serta berkongsi beberapa lagi screenshots terbaru. Anda boleh saksikannya di bawah.
Gunrunning akan dilancarkan di GTA Online untuk PC, PS4 dan Xbox One pada 13 Jun 2017.

[LAPORAN ASAL]:
Anda dah bosan dengan mission-mission dalam mode CEO dan biker? Jangan risau, sebuah kemaskini besar akan dibawakan Rockstar pada bulan hadapan!

Rockstar dalam post terbaru di laman web rasminya telah mengumumkan tentang sebuah mode baru dalam GTA Online, digelar Gunrunning. Mode yang akan menemui para pemain pada bulan Jun 2017 ini merupakan sebuah mission lifestyle, mungkin akan mempunyai konsep yang sama seakan mission-mission dalam mode CEO dan biker.
Bakal didatangkan ke dalam PC, PS4 dan Xbox One, Gunrunning akan menyelami industri penyeludupan senjata haram di bahagian selatan San Andreas. Ia dikatakan ditampilkan dalam story mode GTA V, dan akan membuat penampilan pertama kali dalam GTA Online.
Buat masa ini, Rockstar belum mengeluarkan sebarang video trailer, namun, telah memberikan sedikit penjelasan serta beberapa screenshots yang memaparkan senjata-senjata dan kenderaan-kenderaan yang berteknologi setaraf dengan tentera.
Berikut adalah penjelasan daripada Rockstar yang kami ambil terus tanpa menterjemahkannya:

While sharply dressed CEOs trade Special Cargo from lavish air conditioned suites, and leather-clad Bikers own the roadways moving illicit consumer goods; new opportunities are opening in a highly lucrative and equally malicious network hidden underground ripe for takeover by the VIPs, CEOs, and Biker bosses of Los Santos and Blaine County.
Dotted throughout Blaine County are hatches – look into these mysterious properties on the Maze Bank Foreclosure site and you’ll find sprawling underground headquarters for sale, ready to be stocked with new military grade vehicles and weapons manufacturing equipment capable of developing highly sought after offensive and defensive technologies. As the residents of Los Santos know, the only thing more fun than crime is profit and should you choose to invest in this new business, some extremely shady customers are ready to pay top dollar for what you can deliver.
Stay tuned for more on Gunrunning, including specific business and research opportunities, details on the massive tactical, full-service Mobile Operation Centers complete with new weapon upgrades and deep customization, all new Weaponized Vehicles and more.

Berikut pula adalah beberapa screenshots yang telah diperlihatkan untuk mode Gunrunning ini:

Dalam berita Grand Theft Auto V yang lain, game ini telah melepasi jualan sebanyak 80 juta unit sejak pertama kali dilancarkan pada 2013.


Garena Free Fire: Rampage: Game Mobile Paling Untung Di Asia Tenggara Untuk Suku Pertama 2020

Google dengan kerjasama Niko Partners telah mengeluarkan satu laporan menarik tentang perkembangan industri game mobile di Asia. Di bahagian Asia Tenggara, beberapa data menarik dapat kita ekstrak.
Dalam laporan ini, mereka telah mendedahkan sepuluh game mobile yang paling untung di Asia Tenggara untuk suku pertama tahun 2020. Gah di tangga pertama ialah Garena Free Fire: Rampage, sebuah game battle royale yang dibangunkan oleh 111 Dots Studio dan diterbitkan oleh Garena — pernah mengumpulkan 80 juta pemain harian di waktu puncak.
Laporan ini menyebutkan antara formula berjaya mereka mencapai angka ini ialah ketika pandemik COVID-19, Garena menganjurkan lebih daripada dua kali ganda kejohanan esports dalam Free Fire pada suku pertama tahun 2020 berbanding waktu yang sama tahun lalu. Melalui acara-acara ini, mereka berjaya mengumpulkan lebih daripada 90 juta tontonan untuk streaming.
Mengikuti rapat Free Fire di tangga kedua dan ketiga masing-masing ialah Mobile Legends: Bang Bang dan Rise of Kingdoms: Lost Crusade.
Berikut ialah 10 game mobile yang paling untung di Asia Tenggara untuk suku pertama tahun 2020:

Selain itu, laporan ini turut mendedahkan tiga genre game mobile yang paling popular di rantau ini, iaitu RPG (31.3%) Strategi (16.5%) dan Aksi (16.4).

Dalam membicarakan tentang betapa besarnya esports telah mempengaruhi game-game mobile di Asia Tenggara, laporan ini turut menyebutkan tentang kejayaan Maharaja Soloz, seorang streamer Mobile Legends yang telah memecahkan Malaysia Book of Records sebagai streamer-gamer paling ramai pengikut di Facebook dengan 1.2 juta.
Korang boleh baca butiran penuh laporan in di pautan ini.


Bagaimana Hendak Mainkan Fortnite Secara Split-Screen Di PS4? Ini Caranya!

Ramai sebenarnya tidak perasan bahawa Fortnite Battle Royale sebenarnya telah menambah satu fungsi yang sangat baik, iaitu keupayaan untuk bermain split-screen dengan dua pemain melalui satu sistem yang sama.

Seperti yang telah kami laporkan sebelum ini, Fortnite telah menambah fungsi ini hanya untuk PS4 dan Xbox One — masih belum ada platform yang lain. Dalam artikel kali ini, JomGaming akan ajarkan cara bagaimana untuk mengaktifkan fungsi ini di PS4.

Semestinya, perlu mempunyai dua (2) controller DualShock 4.
Masuk ke menu utama Fortnite menggunakan pemain 1
Login pemain 2 ke PlayStation Network (perlu ada 2 akaun PSN berbeza antara pemain 1 dan pemain 2).
Di menu Fortnite Battle Royale, pemain 2 harus tekan butang O dengan lama (hold).
Hanya seorang pemain sahaja boleh mengawal menu (mengubahsuai skin, lihat stats, dll) dalam satu-satu masa. Tekan butang O untuk menukar siapa yang mengawal menu.
Hanya pemain 1 yang boleh menukar playlist/memulakan matchmaking.
Pilih playlist yang ingin dimainkan (hanya Duos atau Squads yang dibenarkan).
Tekan butang segitiga untuk mulakan matchmaking.

Dan korang dah pun bersedia untuk bermain Fortnite secara splits-screen, squad-up bersama keluarga atau rakan-rakan yang berada di sebelah. Selamat gaming!


Siri TV The Last of Us HBO Umumkan Pengarah Untuk Episod Pertama

Berdasarkan berita terbaharu ini, siri televisyen The Last of Us terbitan HBO ini nampaknya sedang bergerak dengan begitu lancar.
Siri adaptasi dari video game popular yang dicipta Naughty Dog itu telah menerima pengarah baharu untuk episod pertamanya atau pilot episode, lapor The Hollywood Repoter.
Kerusi pengarah itu akan diisi oleh Kantemir Balagov, pembikin filem asal Rusia yang cukup terkenal melalui kerjanya untuk drama yang telah memenangi banyak anugerah, Beanpole.
Melihat kepada hasil-hasil kerja beliau sebelum ini, pengambilan Balagov ini menandakan yang HBO sedang menyasarkan untuk mewujudkan satu siri yang mempunyai ton dramatik yang serius.
Penerbitan siri TV adapatasi The Last of Us akan diketuai oleh Craig Mazin — iaitu insan yang bertanggungjawab menulis dan menerbitkan siri TV Chernobyl di HBO yang mendapat pujian ramai. Beliau akan menulis jalan ceritanya bersama-sama dengan orang kuat dari Naughty Dog sendiri, Neil Druckmann. Ia merupakan siri TV hasil kerjasama HBO dengan Sony.
Pengarah pertamanya sudah, bila pula mereka akan umumkan siapakah yang bakal menghidupkan dua karakter ikonik, Joel dan Ellie?
JomBaca: Filem Uncharted, Siri TV The Last of Us Hanyalah Permulaan Kepada Lebih Banyak Adaptasi, Kata Sony


Sony Gantung Akaun PSN Seorang Gamer Kerana Ianya Mempunyai “Jihad”!

Seorang gamer berumur 26 tahun dari Arab Saudi digantung akaun PlayStation Network disebabkan nama penuhnya mempunyai perkataan “Jihad”

Jihad Al Mofadda, telah menulis insiden ini di Reddit, mengatakan bahawa pihak Sony telah menggantung akaun-nya pada 7 Jun lalu. Pada mulanya, PlayStation customer support menawarkan untuk menukar PSD ID beliau kepada sesuatu yang lain. Kemudian, beliau berkata, selepas beberapa hari tiada maklum balas dari Sony, wakil lain telah mengendalikan isu ini dan mereka terus memutuskan untuk menggantung akaun Al Mofadda seluruhnya.
Melalui penggantungan ini, beliau tidak akan dibenarkan untuk meng-akses stats, trophies dan kesemua game digital yang telah beliau beli.
Dalam satu emel yang beliau tuliskan kepada Kotaku, beliau mengatakan PSN ID-nya, iJihaD telah digunakan sejak 2008 atau 2009. “Ia sangat aneh. Tidak pasti mengapa mereka tidak konsisten dalam menyelesaikan isu gamers. Mereka kelihatan seperti pilih kasih kepada siapa mereka ingin tawarkan penyelesaian dan siapa pula ingin mereka batalkan (akaun),” kata Al Mofadda.
Satu emel dari wakil Sony mengatakan: “Seperti yang telah dinyatakan dalam emel sebelum ini, kami perlu menimbang rangkaian ini secara keseluruhan dan kami perlu untuk menjaga setiap perasaan pengguna. Saya hargai bahawa nama kamu mempunyai banyak makna tetapi ia mempunyai satu makna yang mana ramai pengguna merasakan tidak selesa dengannya dan oleh itu, apabila laporan telah dibuat, ia diputuskan untuk menggantung akaun kamu.”

Kemudian, selepas berita ini telah tersebar luas, Al Mofadda mengatakan pihak Sony telah sekali lagi menghubungi beliau, kali ini dengan memberikan tawaran untuk menukar ke akaun lain.
“Malangnya, mereka akan memaksa saya untuk menukar nama ID, kehilangan semua trophies dan senarai “friends”, namun boleh mendapatkan semula semua game digital yang telah dibeli,” kata Al Mofadda.
Buat masa ini, PlayStation Network tidak mempunyai keupayaan untuk menukar nama akaun atau PSN ID, maka dengan itu Sony menawar untuk memberikan Al Mofadda satu akaun yang lain.
Beliau juga mengingatkan bahawa terdapat lebih 9800 gamers yang menggunakan nama “Jihad” di PlayStation Network. Mengapa akaun-akaun ini masih boleh aktif?
https://twitter.com/D_Qahtani0/status/747519483078713344


Cyberpunk 2077: CDPR Akui Tak Luangkan Masa Secukupnya Untuk Versi PS4, Xbox One

Semakin lama kita semakin mengetahui apa sebenarnya yang berlaku di sebalik tabir tentang pembangunan Cyberpunk 2077 yang membawa kepada kecaman teruk yang sedang melanda kini.
Menurut laporan VG247, CD Projekt Red telah mengadakan pertemuan kecemasan dengan para pelabur bagi menjelaskan apakah yang sedang berlaku melalui kecaman yang diterima terhadap Cyberpunk 2077 versi PS4 dan Xbox One.
Para pelabur telah menanyakan kepada pimpinan CDPR sama ada terdapat tekanan untuk melancarkan kesemua versi pada tarikh yang sama, atau sama ada pembangun hanya mengambil mudah dan memandang rendah terhadap jumlah kerja yang diperlukan untuk mempersiapkan versi PS4 dan Xbox One.
Wakil CDPR, Michal Nowakowski menjawab bahawa mereka lebih kepada terlalu melihat prestasi PC dan konsol generasi seterusnya berbanding konsol generasi yang lama.
“Kami sememangnya tidak meluangkan masa secukupnya untuk melihat perkara itu,” ujar Nowakowski. “Saya tak mahu katakan yang ada tekanan luaran atau dalaman untuk melancarkannya pada tarikh tersebut — selain hanyalah tekanan normal, yang mana lazim untuk mana-mana pelancaran. Jadi itu bukanlah puncanya.”
Apabila ditanyakan lebih lanjut tentang bagaimana game ini berjaya lulus proses pensijilan yang disediakan oleh Microsoft dan Sony, yang dilakukan bagi mengelakkan perkara-perkara buruk seperti ini terjadi, beliau menjawab:
“Dari segi proses pensijilan dan pihak-pihak ketiga ini — itu tentunya adalah kesilapan kami,” akui beliau. “Saya hanya boleh menganggap bahawa mereka mempercayai kami akan memperbaiki perkara-perkara ini menjelang pelancaran, dan nampaknya ia tidak seperti apa yang kami rancangkan.”
Dalam kenyataan permohonan maaf terbuka kelmarin, CDPR berjanji mereka akan terus memperbaiki dan menambahbaik game futuristik itu di kedua-dua konsol yang penuh isu itu. Kemaskini kecil akan dikeluarkan terlebih dulu pada minggu hadapan, manakala kemaskini yang lebih besar akan dilancarkan pada Januari dan Februari.


Ini Adalah Trophy/Achievements Untuk Final Fantasy XV

Sudah bersedia semua trophy hunter? Ini adalah misi anda seterusnya!

Trophy/Achievements untuk Final Fantasy XV sudah pun didedahkan di Exophase. Sekiranya anda tidak kisah melihat senarai ini yang pastinya terdapat sedikit spoilers, anda boleh teruskan lihatnya di bawah:

The World Wanderer
Collected all trophies.
Insomnia’s Waking Nightmare
Completed the Prologue.
Departure
Completed Chapter 1.
No Turning Back
Completed Chapter 2.
The Open World
Completed Chapter 3.
Living Legend
Completed Chapter 4.
Dark Clouds
Completed Chapter 5.
A Way Forward
Completed Chapter 6.
Party of Three
Completed Chapter 7.
Seaworthy
Completed Chapter 8.
Callings
Completed Chapter 9.
The Heart of a King
Completed Chapter 10.
In the Dark
Completed Chapter 11.
End of Days
Completed Chapter 12.
Redemption
Completed Chapter 13.
Homecoming
Completed Chapter 14.
Chosen King
Defeated Ifrit on Normal difficulty.
Learner’s Permit
Drove the Regalia.
Chocobo Jockey
Rode a Chocobo.
Regalia Pilot
Flew the Regalia Type-F.
Quadruple Threat
Equipped four weapon slots.
Faithful Heir
Collected thirteen royal arms.
New Power
Learned first ability.
Self-Improved
Activated 20 ability nodes.
Self-Mastered
Activated 50 ability nodes.
Angling Rookie
Improved fishing level for the first time.
Survival Rookie
Improved survival level for the first time.
Photo Rookie
Improved photography level for the first time.
Cooking Rookie
Improved cooking level for the first time.
Angling Expert
Reached maximum fishing level.
Survival Expert
Reached maximum survival level.
Photo Expert
Reached maximum photography level.
Cooking Expert
Reached maximum cooking level.
Just Hangin’ Around
Performed first point-warp suspension.
Brother-in-Arms
Issued first ally command.
Blind Spot
Performed first blindside link.
Noct You Like a Hurricane
Initiated first link-strike after parrying an attack.
The Power of Kings
Called forth the Armiger for the first time.
Magical Worker
Crafted a spell for the first time.
Black Mage
Used magic for the first time.
Divine Intervention
Summoned one of the Six for the first time.
High Five for Justice!
Played JUSTICE MONSTERS FIVE for the first time.
Immortal Photobomb
Caught an image of Gentiana in a photo.
Spinning a Yarn I
Completed first sidequest.
Spinning a Yarn II
Completed 5 sidequests.
Spinning a Yarn III
Completed 10 sidequests.
45.28%
Spinning a Yarn IV
Completed 20 sidequests.
33.96%
Spinning a Yarn V
Completed 40 sidequests.
16.98%
Weaving a Tapestry
Completed 80 sidequests.
5.66%
My First Hunt
Completed first hunt.
Tortoise Toppler
Defeated the adamantoise.

Final Fantasy XV akan dilancarkan pada hari esok, iaitu 29 November 2016 di PS4 dan Xbox One.


Ubi 30: Game Percuma Untuk November 2016 – Far Cry 3: Blood Dragon!

Ubisoft terus meraikan ulang tahun ke-30 mereka dengan game percuma untuk bulan November 2016!

Kempen Ubi 30 diteruskan dengan memberikan game percuma untuk bulan November 2016, iaitu Far Cry 3: Blood Dragon. Game bergenre FPS action-adventure yang dikeluarkan pada 2013 ini akan anda boleh download percuma secara digital bermula 17 November nanti di laman Ubi 30.
Anda akan diberikan peluang untuk download game ini secara percuma selama 30 hari di platform PC, dan selepas anda telah download, ia akan menjadi milik anda buat selamanya.
Ubisoft sebelum ini telah melancarkan kempen Ubi 30, yang mana sepanjang tahun ini, 7 game akan diberikan percuma – satu game untuk setiap bulan. Dua game telah Ubisoft berikan secara percuma pada 2 bulan yang lalu, iaitu The Crew dan Beyond Good & Evil.


Injustice 2: Catwoman Pulak Masuk Gelanggang – Siap Merempit Tu!

Video pengenalan karakter terbaru Injustice 2 sudah diumumkan. Catwoman tampil dengan tali cemeti, motorsikal dan uniform tak cukup saiz.

Catwoman sudah pun berada di dalam dunia Injustice 1, jadi tak hairanlah beliau dimasukkan juga ke dalam Injustice 2. Kali ini kelihatan Catwoman menggunakan senjata kegemaran beliau iaitu tali cemeti dan kucing peliharaan (WTF?) di dalam melancarkan serangan!
Gerakan super beliau, walaupun nampak menyakitkan, tetapi agak ‘meh’ bagi kami – ianya mengingatkan kami kepada aksi Trinity di dalam Matrix Reloaded, yang seperti lebih menampilkan pakaian ketat yang membaluti tubuh Catwoman.
Banyak karakter telah diperkenalkan seperti Swamp Thing, Black Canary, Gorilla Grodd, Bane, Captain Cold, dan Scarecrow! Lebih banyak karakter akan diperkenalkan dalam usaha Nether Realms menjadikan bilangan karakter Injustice 2 lebih banyak daripada Mortal Kombat X!
Injustice 2 akan diterbitkan bagi platform PlayStation 4 dan Xbox One pada 16 Mei nanti.


Cooler Master Lancarkan MasterBox MB600L

Boleh didapati dalam warna merah, biru dan gunmetal.

Nampak Cooler Master telah mengumumkan sebuah lagi model baru bagi siri MasterBox yang dikenali sebagai MasterBox MB600L. Boleh diperolehi pada harga yang lebih mesra pengguna iaitu RM199, model ini boleh mempunyai 3 jenis variasi iaitu:

MCB-B600L-KANN-S00 (Red Trim tanpa ODD)
MCB-B600L-KA5N-S01 (Blue Trim dengan ODD)
MCB-B600L-KA5N-S02 (Gunmetal Trim dengan ODD)

*ODD bermaksud pemacu optikal (Optical Disc Drive).
Seperti kebanyakan casing rekaan Cooler Master, MasterBox MB600L disertakan dengan panel tepi yang lutsinar yang menjadi trend masakini.
360mm Radiator Support
Cooler Master telah mempastikan keluaran terbaru mereka ini mampu meletakkan radiator sebesar sehingga 260mm bagi memudahkan mereka yang gemarkan pengalaman membina PC sendiri. Disamping itu, MasterBox MB600L mampu membenarkan pengguna untuk memasukkan GPU sebesar sehingga 400mm.

MasterBox MB600L kini sudah boleh didapati dipasaran Malaysia.


Wonderkid PES Indonesia, Rizky Faidan Tidak Akan Bertanding Di Sukan Asia 2018 Kerana Tidak Melepasi Had Umur

Sayang sekali.
Rizky Faidan ketika perlawanan final kejohanan PES di Quill CIty Mall, Kuala Lumpur pada hujung minggu lalu, menentang Tengku Erwan. Kredit gambar: NEST Gaming.
Bakat muda Pro Evolution Soccer (PES) dari Indonesia, Rizky Faidan disahkan tidak akan bertanding di Sukan Asia Jakarta-Palembang 2018 kerana tidak melepasi had umur yang ditetapkan oleh Pertubuhan Sukan Electronik Asia (Asian Electronic Sports Federation – AESF).
AESF menetapkan bahawa pemain sekurang-kurangnya perlu berumur 16 tahun untuk layak ke pertandingan pertunjukkan yang bakal diadakan di temasya sukan terbesar benua itu. Acara tersebut akan diadakan pada bulan hadapan, dan Rizky masih berumur 15 tahun pada ketika itu nanti.
Dua pemain Indonesia telahpun terpilih sebelum ini untuk mewakili negara Garuda itu, iaitu Rizky sendiri dan Setia Widianto. Disebabkan peraturan yang tidak membenarkan ini, Rizky bakal digantikan dengan Elga Cahya Putra.
Dalam satu kenyataan yang dikeluarkan, Persatuan Esports Indonesia (Indonesia Esports Association – IESPA) menyatakan yang mereka telahpun membuat pemilihan pemain mengikut peraturan Technical Handbook (THB) yang diedarkan oleh AESF. Di bahagian Pro Evolution Soccer, tidak dinyatakan syarat untuk umur minimum.
Setelah IESPA menghantar data seluruh kontingen Indonesia kepada AESF, mereka memberitahu kepada IESPA bahawa Rizky Faidan tidak memenuhi syarat umur minimum. IESPA kemudian telah mengemukan protes kepada AESF dan menunjukkan bukti bahawa dalam THB, untuk game PES, tidak dinyatakan syarat umur minimum.
AESF telahpun memohon maaf kepada IESPA kerana kelalaian mereka dalam memberikan peraturan dalam THB yang tidak lengkap.
Pastinya perkara ini amat mendukacitakan kepada pasukan PES Indonesia dan juga kekecewaan yang besar kepada Rizky kerana tidak dapat beraksi di hadapan penyokong sendiri.

Rizky Faidan sememangnya seorang pemain yang cukup digeruni di Asia Tenggara, dan sering digelar sebagai ‘Wonderkid’. Hujung minggu lalu, beliau telah turun ke Kuala Lumpur untuk kejohanan PES 2018 yang diadakan di Quill City Mall. Anak muda ini pulang dengan hati yang cukup gembira apabila menjuarai kejohanan ini dan membawa pulang wang tunai sebanyak RM2,500.
Rizky Faidan semasa penyampaian hadiah di Quill City Mall, Kuala Lumpur. Kredit gambar: NaGaming.
Kepada Rizky, kami di JomGaming berharap kamu akan terus bangkit dalam kejohanan-kejohanan akan datang dan terus memberikan inpirasi kepada seluruh pemain PES di Asia Tenggara!


Battlefield 1: Jom Tonton Gameplay Terbaru Di Sinai Desert – Aksi Berkuda, Kereta Api, Elite Class!

Selepas puas kita menyaksikan gameplay di map St. Quentin Scar – jom kita bawa diri kita ke dalam map terbaru padang pasir, Sinai Desert.

Tempoh hari, EA dan DICE telah mengadakan livestream untuk gameplay terbaru Battlefield 1 – yang memperlihatkan map Sinai Desert buat kali pertamanya kepada umum. Acara Battlefield Squads telah diadakan yang menampilkan ramai Youtubers tersohor bagi mencuba versi terkini game ini dalam mode Conquest 64 pemain.
Anda boleh saksikan livestream penuh tersebut melalui video di bawah. Livestream untuk Battlefield 1 bermula pada 2:29:30.

Sekiranya anda tidak puas menyaksikan livestream tersebut yang sering bertukar-tukar kamera, jom tonton gameplay dari pandangan para Youtubers, di mana gameplay mereka telah dimuat naik di channel Youtubers masing-masing.
LevelCap bermain Flamethrower:

Neebs, kuda dan dynamite:

StoneMountain bermain Howltzer tank dan Artillery Truck:

Battlefield 1 Open Beta akan bermula 31 Ogos, dan game penuhnya akan dilancarkan pada 21 Oktober 2016 di PC, PS4 dan Xbox One.
JomBaca: Battlefield 1: Trailer Baru Tampilkan Pedang, Flamethrower Dan BANYAK Lagi! Tarikh Beta Juga Diumumkan!


Sekuel Mini Ghost of Tsushima, Ghost of Ikishima Dilaporkan Akan Diumumkan Tidak Lama Lagi

Sebuah sambungan mini untuk Ghost of Tsushima, yang berjudul Ghost of Ikishima, dilaporkan sedang dibangunkan oleh Sucker Punch.
Sekiranya ura-ura ini benar, ia dijangka akan didedahkan secara rasmi semasa acara State of Play oleh Sony, yang mana kita masih belum tahu bila.
Berita ini hadir dari pengasas-bersama XboxEra.com, @Shpeshal_Nick, yang mana beliau mengatakan ianya adalah ‘expandalone’, iaitu sebuah sekuel mini seumpama Marvel’s Spider-Man: Miles Morales dan Uncharted: The Lost Legacy.
Seandainya ia mengikut model yang sama seperti kedua-dua game tersebut, Ghost of Ikishima mungkin akan memperkenalkan seorang protagonis baharu yang bukan Jin Sakai seperti dalam Ghost of Tsushima.
Khabar angin ini turut tidak menyatakan apakah platform pelancarannya, namun kita menjangkakan yang game ini bakal dikeluarkan untuk kedua-dua PS4 dan PS5.
Melalui pemerhatian kami, Pulau Iki terletak di tengah-tengah Selat Tsushima, lebih kecil dan berada di tenggara dari Pulau Tsushima — satu lokasi yang cukup sesuai untuk sebuah sekuel mini game pertamanya.

Ghosts of Ikishima. An Expandalone type game. Aiming for 2021. Not sure how so many seemed to find out so quick.— Nick (@Shpeshal_Nick) June 24, 2021


Watch Dogs 2: Saksikan Gameplay Go Kart, Perlumbaan Bot Layar Dan Banyak Lagi

Dalam dunia San Francisco yang serba luas, pelbagai aktiviti yang anda boleh lakukan.

Watch Dogs 2 telah pun dilancarkan pada hari ini untuk PS4 dan Xbox One. Terbaru, para Youtubers telah memuat naik pelbagai video gameplay yang memaparkan pelbagai aktiviti dan mission yang bakal anda mainkan dalam game ini nanti.
Jom layan:

Watch Dogs 2 akan dilancarkan di PC pada 29 November ini.


E-League 2016 – Kejohanan CS:GO Di Amerika Akan Di Siarkan Di Astro!

Berita gembira buat peminat CS:GO di Malaysia, satu lagi pertandingan akan berlangsung arini dan akan di siarkan di Astro.

Pertandingan E-League CS:GO akan berlangsung di Atlanta USA bermula pada 25 Mei 2016 sehingga 30 Julai 2016. Pertandingan ini akan disertai sebanyak 24 pasukan dari seluruh dunia dan akan berlangsung secara kumpulan.
Jadi kepada semua peminat CS:GO tanahair jangan ketinggalan menyaksikan pertandingan ini secara langsung dan full HD di Astro Supersport channel 808 sekarang!
ADIOS!


Saksikan Gameplay Penuh PES 2017 Buat Kali Pertama!

Sudah bersedia untuk melihat gameplay penuh untuk siri PES pada tahun ini buat kali pertamanya?

Sebelum ini Konami telah memperlihatkan dan memberi rakan media dan komuniti untuk mencuba PES 2017. Namun, Konami tidak membenarkan mereka untuk merakam sama ada video atau screenshots daripada game tersebut.
Terkini, beberapa hari lalu, Konami telah mengadakan acara PES Day di London, United Kungdom. Pada kali ini, mereka telah membenarkan rakan media dan komuniti untuk merakam gameplay dan mengambil screenshots untuk disebarkan kepada umum – dan mereka telahpun mengeluarkan video-video dan screenshots ini serentak sebentar tadi.
Jadi, apa yang anda tunggu lagi, jom tonton gameplay penuh PES 2017 dari beberapa media dan komuniti:
Gameplay lengkap 10 minit dari Eurogamer:

Highlights dan kompilasi gol dari Winning Eleven Blog:

Kompilasi gol dari GodisaGeek:

Youtuber lelly2sxcgametime menunjukkan dan membincangkan Advanced Instructions, iaitu taktik terbaru dalam PES 2017:

Perbandingan wajah-wajah pemain FC Barcelona dengan dunia sebenar:

Ini pula perbandingan wajah-wajah pemain FC Barcelona antara PES 2016 dan PES 2017:

Amacam? Apa yang anda boleh nampak dari gameplay-gameplay yang telah dilihat ini? Ada yang anda suka, ada yang anda kurang gemar? Kongsikan dengan kami!
PES 2017 akan dilancarkan pada 13 September 2016 di PC, PS4, PS3, Xbox One dan Xbox 360.
JomBaca: Saksikan Keindahan Seni Bola Sepak FC Barcelona Dalam Trailer PES 2017 Terbaru


Gears Tactics: Game Gears of War Bergenre Turn-Based Strategy Terbaru Untuk PC

Microsoft telah mengumumkan Gears Tactics, sebuah game turn-based strategy dipersembahkan semasa persidangan E3 2018 tadi.
Dari gameplay yang dibentangkan tadi, korang boleh mengawal beberapa orang askar COG dan berlawan dengan Locust.
Tidak ada disebut karakter dari mana-mana francais Gears of War yang akan ada dalam game tersebut. Tapi Gears Tactics ialah prekuel yang berlangsung 12 tahun sebelum game Gears of War yang pertama.

Ini bukan kali pertama Microsoft menjadikan francaisnya yang terkenal ini kepada game turn-based strategy. Pada tahun 2009, syarikat itu telah mengeluarkan Halo Wars yang dihasilkan oleh Ensemble. Pada tahun lepas, Microsoft telah mengeluarkan sekuelnya, Halo Wars 2.
Tidak seperti kedua-dua game tersebut yang mengubah pengalaman game strategi PC ke konsol, Gears Tactics hanya akan boleh dimainkan di PC Windows 10 sahaja.
sumber: polygon


Psychonauts Kini Percuma! Dapatkan Ia Sekarang!

Muat-turun sekarang kerana masa tawaran adalah terhad.

Diterbitkan pada tahun 2005, Psychonauts adalah sebuah 3D platformer keluaran Double Fine Productions yang mengisahkan seorang budak bernama Raz yang mempunyai kuasa psikik.
Psychonauts telah mendapat pelbagai pujian daripada pengkritik-pengkritik professional tetapi malangnya tidak mendapat penerimaan yang meluas.
Memandangkan Psychonauts adalah percuma sekarang, muat-turun ianya melalui Humble Bundle.


Guillermo del Toro Kata ‘F**K Konami’, Berkata Pembatalan Silent Hills Sebagai ‘Bodoh’!

Semalam selepas The Game Awards, GUillermo Del Toro menggunakan Twitter untuk menulis pesanan buat Konami.

Guillermo Del Toro, pengarah filem (Hellboy, Pacific Rim, Pan’s Labyrinth) yang pernah bekerjasama dengan Hideo Kojima bagi pembikinan game Silent Hills, semalam ber-tweet, dan bunyinya agak keras!
Seperti yang kita semua ketahui, Del Toro bersahabat dengan Kojima. Dan semalam terdapat berita bahawa Kojima dipisahkan daripada pasukan pembangunan Metal Gear Solid 5 sepanjang 6 bulan terakhir pembangunan game tersebut!
Tambahan lagi, Konami telah melarang Kojima daripada menerima anugerah Industry Icon pada tahun lepas – tahun ini, Kojima menerima anugerah yang sama!!
Selain itu, Konami turut membatalkan projek Silent Hills antara Del Toro dan Kojima selepas teaser PT yang mendapat pujian ramai!
Berikutan daripada kesemua alkisah ini, Del Toro menggunapakai sentimen Internet pada ketika ini terhadap Konami dengan menulis tweet, “F**k Konami”.

FUCK KONAMI https://t.co/YRl5uXQlO6
— Guillermo del Toro (@RealGDT) December 2, 2016
Del Toro turut menulis tweet berikut selepas penganugerahan Kojima!

Well deserved, Kojima-San! Banzai! https://t.co/YRl5uXQlO6
— Guillermo del Toro (@RealGDT) December 2, 2016

VIVA KOJIMA https://t.co/d6plxsZkU1
— Guillermo del Toro (@RealGDT) December 2, 2016
Tidak cukup dengan itu, Del Toro turut menyuarakan rasa tidak senang beliau terhadap keputusan Konami membatalkan projek Silent Hills. Beliau meniyifatkan tindakan itu sebagai ‘antara benda paling bodoh pernah beliau lihat’.

Konami cancelling SH after PT is one of the most moronic things I've ever witnessed.
— Guillermo del Toro (@RealGDT) December 2, 2016
Del Toro kini sedang bekerjasama dengan Kojima di dalam projek terbaru Kojima – Death Stranding. Korang boleh saksikan Del Toro di dalam trailer terbaru Death Stranding di sini.


Ghost of Tsushima: Director’s Cut: Boleh Beli or Boleh Blah!?

Setahun yang lalu Sucker Punch telah melancarkan game mereka, Ghost of Tsushima sebagai salah satu game eksklusif untuk PlayStation 4, dan ianya merupakan satu kejayaan apabila menerima pujian dan rating yang tinggi ketika itu.

Kini, Ghost of Tsushima telah diberikan satu suntikan baru dari pihak Sucker Punch apabila mereka melancarkan Ghost of Tsushima: Director’s Cut yang mengandungi DLC Iki Island untuk peminat-peminat GOT sebagai satu langkah untuk mengembangkan jalan cerita game ini serta penambahbaikan yang lain.
Adakah DLC ini mampu memberikan sesuatu yang baru kepada game Ghost of Tsushima?
Sedikit nota tambahan, untuk review kali ini penulis hanya akan menyentuh perihal DLC Iki Island versi PS5 sahaja oleh kerana review penuh untuk game Ghost Of Tsushima telah pun diterbitkan setahun yang lalu di laman ini. Jika anda berminat untuk membaca review penuh Ghost Of Tsushima, anda boleh terus klik pautan ini.
Ayuh kita terus ke review.
Apa yang berlaku di Iki Island?

Sebagai peringatan awal kepada mereka yang baru mula bermain Ghost of Tsushima, anda perlu menghabiskan sekurang-kurannya Act 1 untuk mendapat akses ke penceritaan Iki Island ini. Setelah tamat Act 1, menu Tales of Iki akan muncul di menu Journal anda dan boleh teruskan kepada penceritaan tersebut dari menu.
Setelah mendapat khabar berita bahawa puak Mongol yang diketuai oleh The Eagle telah mendarat di Pulau Iki dan memulakan penjajahan mereka di sana, Jin Sakai terus berlayar menuju ke pulau tersebut berseorangan untuk melihat sendiri apa yang berlaku.
Namun pulau tersebut menyimpan 1001 sejarah hitam dalam diri Jin Sakai di mana di situlah tempat ayahanda beliau mati dibunuh oleh puak Raiders ketika beliau masih muda. Sepanjang penceritaan Iki Island ini Jin Sakai bukan sahaja perlu berlawan dengan puak Mongol, malah beliau juga bergelut dengan kisah silam yang menghantui beliau di pulau tersebut.
Lebih menarik lagi pergelutan peribadi tersebut juga memberi impak kepada pemain dalam mengawal Jin Sakai ketika dalam situasi pertempuran.

Penulis berpendapat DLC Iki Island berjaya memberikan satu kesinambungan cerita yang menarik dan baik dari penceritaan asal kerana tidak bercanggah dan lebih fokus kepada perkembangan watak Jin Sakai itu sendiri. Dalam penceritaan ini juga kita dapat lihat pendirian Jin Sakai sebagai seorang samurai yang berbeza dengan pendahulunya dalam menghadapi situasi konflik.
Namun penulis juga merasakan DLC Iki Island ini agak pendek penceritaan utamanya dan watak-watak penting baru di dalam DLC ini tidak dapat dikembangkan dengan baik. Penulis hanya menghabiskan dalam 9-10 jam sahaja fokus untuk menghabiskan penceritaan utama. Ianya agak sedikit kecewa kerana DLC sebegini mempunyai potensi yang besar untuk dikembangkan penceritaan utamanya. Walau bagaimanapun, pemain masih boleh bergantung kepada side quest di dalam DLC ini untuk meneroka Iki Island yang penuh misteri ini.
Apa yang menarik tentang DLC ini?

Satu benda menarik mengenai DLC ini ialah ianya menawarkan sebuah perjalanan baru untuk meneroka kepulauan Iki yang terletak tidak jauh dari Kepulauan Tsushima.
Iki Island ini tidaklah sebesar seperti Kepulauan Tsushima tetapi ianya padat dengan penceritaan baru yang anda boleh teroka sendiri. Iki Island juga memberikan dinamik dan persekitaran yang baru untuk pemain yang juga penting untuk membezakan pengalaman bermain di Tsushima dan Iki Island.
Walaupun terdapat beberapa mini game yang sebelum ini sudah ada di game penuh GOT seperti Bamboo Strikes dan Haiku Poetry, namun terdapat mini game yang baru dimuatkan di dalam DLC ini seperti Archery Challenge di mana anda boleh membuat latihan memanah serta membuat cabaran memanah di tempat-tempat yang disediakan dan juga Animal Sanctuary yang memerlukan anda untuk bermain seruling untuk menarik perhatian haiwan-haiwan di kawasan tersebut.

Selain aktiviti tersebut, Iki Island juga menawarkan Tales atau side quest yang banyak untuk anda teroka serta beberapa Mythical Tales baru yang memberi ganjaran dalam bentuk armory jika anda berjaya menyelesaikannya.
Dari segi pertempuran pula, terdapat beberapa elemen baru yang diterapkan dalam DLC Iki Island ini. Sebagai contoh, kini pihak musuh Mongols mempunyai watak baru yang dipanggil Shaman. Shaman akan membuat satu ritual di setiap pertempuran di mana ia akan memberikan rakan musuh satu rangsangan untuk lebih agresif dan bersemangat ketika menyerang.
Selain itu, musuh Mongol di Iki Island ini juga boleh mengubah stance mereka di tengah-tengah pertempuran. Daripada menyerang anda menggunakan pedang, mereka juga boleh berubah ke senjata lembing di tengah-tengah pertempuran. Dengan perubahan ini juga sedikit sebanyak memberikan cabaran kepada anda untuk mengubah dan menggunakan stance yang sesuai ketika bertempur.
Lebih menarik lagi, kuda kesayangan anda juga akan dibawa ke Iki Island dan mendapat satu penambahbaikan yang baru. Kini anda boleh membuat serangan Charge menggunakan kuda apabila bertempur dengan musuh yang ramai namun serangan ini akan mengorbankan beberapa bilangan Resolve yang ada. Anda hanya perlu hold L1 untuk membuat serangan Charge apabila menaiki kuda dan meluru menuju musuh untuk kuda anda menyerang musuh menggunakan tendangan.
Fungsi Next-Gen yang subpar dan harga yang mengelirukan

Bagi pemain konsol next-gen PlayStation 5, sudah semestinya terdapat fungsi baru jika anda membeli GOT: Director’s Cut versi Playstation 5. Fungsi baru itu termasuklah gameplay dalam 4K 60fps, Haptic Feedback serta Adaptive Trigger.
Bagi penulis, penambahbaikan ini merupakan sesuatu yang memberi pengalaman bermain yang agak berbeza akan tetapi ianya sesuatu yang sudah agak biasa dan secara asasnya ianya hanyalah optimized PS4 game yang dinaiktaraf untuk pemain PS5.
Terdapat satu fungsi di ruangan setting di mana anda boleh mengubah antara Better Frame Rate atau Higher Resolution dan fungsi tersebut bagi pendapat penulis tidak memberikan signifikan dan terlalu minimal kepada permainan kerana kedua-dua fungsi tersebut masih di dalam 60fps. Tiada penambahbaikan ray-tracing berlaku di dalam Director’s Cut ini yang penulis rasakan itulah game changer sebenar dalam membezakan game next-gen dengan konsol sebelumnya.
Signifikan yang minimal itu membawa kepada persoalan penulis tentang Director’s Cut ini iaitu harga.
Ketika pihak Sony mengumumkan harga untuk Director’s Cut ini, berlaku kekeliruan dan ketidakpuasan hati daripada peminat-peminat game ini. Mana tidaknya, setiap naik taraf mempunyai harga yang berbeza dan keliru. Berikut merupakan harga yang ditetapkan oleh pihak Sony untuk Ghost of Tsushima: Director’s Cut:
Ghost Of Tsushima berserta Director’s Cut untuk PS4: RM249Ghost Of Tsushima berserta Director’s Cut untuk PS5: RM299Ghost of Tsushima PS4 naik taraf ke Director’s Cut PS4: RM89Ghost of Tsushima PS4 naik taraf ke Director’s Cut PS5: $29.99 (~RM120) (Tiada harga rasmi dalam PS Store Malaysia)Ghost of Tsushima Director’s Cut PS4 naik taraf ke Director’s Cut PS5 : $9.99 (~RM40) (Tiada harga rasmi dalam PS Store Malaysia)
Jika kita lihat harga di atas, terdapat terlalu banyak jenis harga yang mengelirukan mereka yang ingin membeli Director’s Cut ini. Pada pendapat peribadi penulis yang bermain Director’s Cut versi PS5, harga yang ditawarkan untuk menaik taraf terutama untuk mereka yang bermain konsol PS5 adalah terlalu mahal dan agak tidak berbaloi dengan content yang diberikan.
Ianya seperti anda perlu membayar sejumlah wang yang banyak hanya untuk menggunakan fungsi yang anda sudah beli bersama konsol PS5 anda sebelum ini. Sekitar RM120 untuk sebuah naik taraf merupakan hampir separuh harga base game Ghost of Tsushima itu sendiri. Penulis merasakan ianya satu langkah yang tidak adil untuk pemain konsol next-gen PS5 yang sudah bermain base game Ghost of Tsushima sebelum ini.
Jadi, boleh beli atau boleh blah?

Secara keseluruhan, Ghost of Tsushima Director’s Cut ini merupakan satu expansion game yang baik dari segi penceritaan dan gameplay pertempurannya yang cukup memuaskan.
Akan tetapi bagi pendapat penulis DLC ini tidak memberikan satu kesan yang menakjubkan atau wow factor kepada pemain. Penulis tidak menyatakan bahawa game ini tidak bagus tetapi bagi sebuah expansion ianya tidak menakjubkan.
Berbalik kepada persoalan di atas, sebenarnya persoalan ini terpulang kepada keutamaan anda dalam bermain game ini. Jika anda merupakan seorang pemain yang lebih fokus kepada penceritaan dan menghabiskan seberapa banyak side quest di dalam game ini untuk mengejar trophy, maka naik taraf ke Director’s Cut versi PS4 sudah cukup untuk anda.
Namun, jika anda lebih cenderung dengan fps dan resolusi yang lebih baik serta ingin menggunakan sepenuhnya fungsi Haptic Feedback dan Adaptive Trigger dari Dualsense dan mempunyai wang saku yang cukup maka anda boleh terus dapatkan Director’s Cut versi PS5 tanpa rasa bersalah dan menyesal.
+ Penceritaan yang baik.+ Penambahbaikan pertempuran yang memberi cabaran baru.+ 4K 60fps yang membuatkan visual lebih menarik.+ Mini games dan side quest yang banyak untuk diteroka.
– Tanda harga yang agak keliru bagi sebuah DLC.– Fungsi next-gen yang biasa sahaja.– Penceritaan utama yang pendek.


Saksikan Seorang YouTuber Roleplay Sebagai Agent 47 Dari Hitman Dalam PlayerUnknown’s Battlegrounds

Siap menang pulak tu dengan hanya sekali percubaan!

Seorang YouTuber bernama Fugglet telah mencuba untuk memenangi pusingan perlawanan dalam PlayerUnknown’s Battlegrounds sebagai Agent 47 dari siri Hitman. Walaupun tiada cara untuk memasukkan pembunuh upahan terhebat itu dalam PUBG, beliau telah meletakkan beberapa syarat untuk cabaran ini.
Bagi Fugglet, sebagai Agent 47 beliau tidak boleh menggunakan senjata-senjata selain pistol kedap bunyi. Sebarang armor, helmet dan beg galas belakang adalah tidak dibenarkan. Beliau juga telah mengenakan pakaian kemeja putih, seiras ala pakaian siri Hitman.
Percubaan sebagai Agent 47 ini sememangnya menarik memandangkan musuh-musuh yang hadapi mempunyai koleksi senjata dan armor yang lebih bagus.


Video Intro Bagi Tales of Berseria Leaked!

Lagi 3 hari untuk dilancarkan, ter-leaked pula intro Tales of Berseria.

Intro bagi Tales of Berseria ini memaparkan single baru dari Flow, band yang seringkali mendapat tempat dalam penghasilan soundtrack anime dan video game dari Jepun. Video intro ini juga memaparkan watak-watak utama berlayar dan bertarung dengan musuh-musuh.
Tales of Berseria dijadualkan menemui peminat di Jepun pada 18 Ogos ini di PlayStation 3 dan PlayStation 4. Versi Inggeris pula dijadualkan pada awal tahun depan pada PC dan PlayStation 4.


Kojima Productions Sahkan Mereka Sedang Bangunkan Game Baharu

Ikon industri gaming, Hideo Kojima bakal kembali dengan projek baharunya.
Kojima Productions telah mengesahkan bahawa studio itu sudah memulakan pembangunan untuk sebuah game baharu, dan kini mereka sedang membuka pelbagai jawatan bagi mencari pembangun terbaik untuk menjayakan projek ini yang berpangkalan di Tokyo, Jepun.
Antara jawatan yang mereka sedang tawarkan ialah pengatucara, artis, pereka game, pereka bunyi, penulis, pengurus projek dan lain-lain.

#KojimaProductions confirms a new project is in development and is looking to hire the best-in-class talent to work out of our Tokyo studio. For more information on the openings and requirements, please visit our website at https://t.co/jeTGnnwLAW pic.twitter.com/StLOrxTlhg— KOJIMA PRODUCTIONS (Eng) (@KojiPro2015_EN) October 22, 2020

Apakah projek yang sedang Kojima bikin? Adakah sekuel kepada Death Stranding? Game seram seumpama Silent Hills? Atau sebuah IP baharu? Sama-sama kita nantikan.


Hogwarts Legacy Adalah Impian Peminat Harry Potter Menjadi Kenyataan, Dilancarkan Hujung Tahun Ini

Mungkin terlalu awal untuk kita mengatakan Hogwarts Legacy adalah sebuah game yang cukup baik. Namun, apa yang mereka paparkan dalam State of Play pada awal pagi tadi sememangnya kelihatan amat berpotensi.
Seperti dijanjikan, State of Play yang diadakan PlayStation tadi memfokuskan sepenuhnya kepada Hogwarts Legacy, iaitu sebuah game AAA open-world aksi RPG dalam universe Wizarding World, atau lebih dikenali dengan universe Harry Potter, berlatarbelakangkan era tahun 1800-an.
Dalam acara livestream itu tadi, Avalanche telah memperlihatkan 14 minit gameplay dan penerangan mengenai segala macam aktiviti dan kisah yang ditampilkan ke dalam game itu.
Kita diperlihatkan dengan pembinaan karakter di awal game, di mana karakter ini merupakan seorang pelajar baharu yang terus masuk ke tahun lima di Sekolah Hogwarts. Para pemain akan disajikan dengan pelajaran yang menyeluruh untuk menjadi seorang ahli sihir, mengetahui tentang bermacam magik, pembuatan potion, merungkai segala misteri di sekolah itu dan banyak lagi.
Sebagai sebuah game open-world, tentunya pemain tidak akan terkurung di dalam Hogwarts sahaja. Pemain akan menerokai di luar sekolah itu untuk belajar, bertemu dan berlawan dengan pelbagai lagi makhluk-makhluk di luar dari tembok Hogwarts.
Jom saksikan gameplay dan penerangan ini:

Setelah memperlihatkan gameplay, pihak Avalanche telah berkongsikan sedikit pengalaman mereka dalam membikin game ini yang dinantikan komuniti Harry Potter sejak sekian lama. Jom saksikan perkongsian di balik tabir itu:

Tiada tarikh tepat didedahkan setakat ini, namun mereka mengatakan yang Hogwarts Legacy akan dilancarkan pada hujung tahun 2022 untuk PC, PS4, PS5, Xbox One, Xbox Series dan Nintendo Switch.


Saksikan Video Ini Bagaimana Senjata Diubahsuai Dalam The Last of Us Part II

Kita sedia maklum bagaimana Naughty Dog sangat berahsia dalam mendedahkan sebarang butiran tentang The Last of Us Part II, tidak kiralah sama ada jalan cerita, gameplay atau sebarang rakaman dari game.
Terbaru, satu video di Twitter telah muncul, memperlihatkan bagaimana beberapa senjata api dalam game ini diubahsuai. Kita dapat lihat bagaimana senjata primary, dan pistol diubahsuai dan ditambaik — seperti rate of fire, kapasiti, stabiliti, dan lain-lain. Apa yang paling mengagumkan adalah grafik dan animasi pengubahsuainnya.
Korang boleh saksikannya di bawah, yang mana kapsyen adalah dalam bahasa Jepun (pembaca yang tahu berbahasa Jepun bolehlah beritahu maksudnya di ruangan komen):
https://twitter.com/Monakatyusa/status/1227450833262063617?s=20
The Last of Us Part II akan dilancarkan pada 29 Mei 2020, eksklusif untuk PS4.


EA Mengesahkan Star Wars Battlefront 2 Bakal Tiba Tahun Hadapan

Dijangkakan pada hujung tahun 2017.

Dilaporkan oleh Seeking Alpha, Star Wars Battlefront 2 kini sah akan menemui peminat-peminatnya pada tahun 2017 dan menyatakan bahawa mereka sedang giat membangunkan sekuel ini agar ia berjaya menawan hati lebih ramai pemain.
CFO bagi EA iaitu Blake Jorgensen juga menyatakan sekuel ini bakal diterbitkan sekitar akhir tahun 2017.
DLC Death Star bagi Star Wars Battlefront telah diterbitkan baru-baru ini yang memuatkan mission untuk memusnahkan Death Star.
Sumber dari PC Gamer.


Doom Reborn – Tonton 46 Minit Gameplay Doom Asal Yang Dikuasakan Enjin Id Tech 4

Doom Reborn membawakan grafik dari game Doom 1 dan Doom 2 ke grafik enjin Id Tech 4 yang pernah dikuasakan pada game Doom 3.

Tujuan utama Doom Reborn ialah untuk menggunakan enjin Id Tech 4 kepada game asal Doom 1 dan Doom 2. Menurut kenyataannya di laman web ModDB, korang tidak lagi perlukan game Doom 3 untuk mainkan mod ini. Sebaliknya, korang boleh terus muat-turun dan mainkannya dengan saiz muat turun sebesar 1.3 GB.
Walau bagaimanapun, mod ini masih ada hadnya. Korang tidak boleh save atau load semula gameplay yang korang sudah main.
Kemaskini 1.65 meningkatkan kualiti visual mod ini. Doom Reborn akan terus dikemaskini oleh modders dari semasa ke semasa untuk sebarang penambahbaikan. Korang boleh muat-turun Doom Reborn di sini.
Sumber: PCGamer


Guerilla Games Umumkan Bahawa Tiada Mikrotransaksi Bagi Horizon Zero Dawn

Kata putus telah diberikan oleh Guerilla Games.

Nampaknya Guerrilla Games telah mengesahkan bahawa keluaran terbaru mereka, Horizon Zero Dawn tidak akan mempunyai sebarang mikrotransaksi apabila disoal di laman Twitter mereka baru-baru ini.
Kenyataan dari Guerrilla Games ini pastinya akan menggembirakan mereka yang ternanti-nanti hari penerbitan Horizon Zero Dawn.

Horizon Zero Dawn bakal diterbitkan dalam beberapa edisi istimewa yang pastinya akan membuat pengumpul-pengumpul koleksi terliur!
Horizon Zero Dawn akan diterbitkan pada 28 Februari ini, eksklusif untuk PlayStation 4.
https://twitter.com/Guerrilla/status/823244981276213254


Siri Thief Akan Bersambung Lagi Dengan Game Kelima, Termasuk Filem Baru Dalam Perancangan!

Garrett masih lagi bergiat aktif dalam aktiviti mencuri secara licik rupanya tetapi bukan setakat dalam game tetapi sehingga ke filem.

Game terbaru iaitu game yang kelima dalam siri Thief dilaporkan akan digandingkan bersama dengan pembikinan Thief ke layar perak. Menurut laman syarikat filem Straight Up Films dalam kenyataan mereka,
“Thief adalah siri game dijangka akan menjadi suatu epik aksi hebat dalam pelbagai platform. Siri Thief asalnya diterbitkan pada 1998 oleh Eidos Interactive (Deus Ex) dan diedarkan oleh Square Enix (Tomb Raider, Final Fantasy) sudah menjangkau lebih dari 15 tahun dan terdapat 4 sekuel yang berjaya mengekalkan peminat setia dan menarik peminat baru. Dianggap sebagai salah satu game terbaik pernah dibuat, sekuel Thief kelima sedang dalam pembangunan termasuk dengan filem adaptasi Thief.”
Antara barisan di belakang tabir terlibat dalam pembikinan filem Thief ialah penulis Adam Mason dan Simon Boyes. Antara penerbit untuk filem ini ialah Roy Lee dan Adrian Askarieh yang pernah terlibat dengan adaptasi game Eidos Montreal yang lain iaitu Deus Ex: Human Revolution serta Askarieh juga pernah terlibat untuk filem Hitman ditayangkan pada tahun 2007.
Apa yang menarik tentang berita ini, kedua-dua Eidos Interactive atau Square Enix masih lagi tidak memberikan kenyataan atau komen terhadap berita filem adaptasi ini. Sebelum ini, Eidos Interactive pernah mengatakan sekuel kelima Thief bakal dibangunkan berdasarkan penerimaan terhadap Thief sebelum game itu dilancarkan pada tahun 2014.
Selain itu, siri game terkenal dibangunkan oleh Eidos Interactive iaitu filem Tomb Raider juga kembali dalam filem berdasarkan reboot Tomb Raider (2013) dan dibintangi oleh pemenang Oscar, Alicia Vikander sebagai Lara Croft bakal ditayangkan pada Mac 2018.
Setakat ini, tiada lagi berita tentang tarikh ditetapkan untuk filem Thief.


Controller PS5 DualSense Edge Berharga RM999, Lancar Januari Nanti


Rocket League Raikan Ulang Tahun Ke-2 Dengan 33j Pemain Berdaftar, 1.5b Perlawanan Dan Banyak Lagi Inforgrafik Menarik!

Game yang menggabungkan elemen bola sepak dan kereta-kereta berhias comel ini terus melebarkan sayapnya dengan ulang tahun kedua mereka!

Memasuki Julai pada tahun ini, genap dua tahun Rocket League dilancarkan di PC dan PS4 (Xbox One pada Februari 2016). Masih lagi sebuah lagi game yang sangat seronok dan unik untuk dimainkan, ia terus menambat hati para pemain dengan pelbagai kandungan baru bagi meraikan kejayaan dua tahun mereka ini.
Psyonix melalui laman web rasminya telah mengumumkan Rocket League Double Drop-Rate Weekend! Pada hujung minggu ini, kesemua barangan-barangan percuma uncommon (atau lebih tinggi) akan di-drop-kan dengan lebih kerap selepas setiap perlawanan.
Jangan korang terlupa pula, beberapa hari lalu, Rocket League telah dikemaskini dengan bermacam-macam kandungan baru bersempena ulang tahun kedua ini. ‘Champions Field,’ customizations untuk Engine Audio, Goal Explosions, dan Supersonic Trails adalah antara beberapa kandungan mengancam yang telah dibawakan.

Tetapi, apa yang paling menarik tentang post terbaru Psyonix ini adalah infografik yang telah mereka dedahkan. Sepanjang dua tahun ini, Rocket League teleh mengumpulkan lebih 33 juta pemain yang berdaftar. Dan 1.5 billion perlawanan telah dimainkan!
Sepanjang 12 bulan yang lalu, purata jumlah pemain yang dikumpulkan pada setiap hari adalah 1.6 juta, 3.3 juta pemain mingguan, dan 6.1 juta pemain bulanan. 6,019,812,276 gol telah dijaringkan sejak Rocket League pertama kali dilancarkan!
Melalui perbandingan platform, sejak 12 bulan lalu, PS4 memenuhi 41 peratus pemain, Xbox One 32 peratus dan Steam 27 peratus. Dan untuk populariti jenis perlawanan pula, separuh daripada pemain gemar bermain 2v2 (50%), 3v3 (32%), 1v1 (16%) dan 4v4 (2%).
Selain itu, Psyonix juga mendedahkan tentang data daripada Twitch sepanjang dua tahun ini. 35.04 juta penonton di Twitch menonton Rocket League, mengumpulkan 5,375 tahun jumlah masa tontonan dan 629,962 pencipta kandungan (content creators).
Korang boleh lihat sendiri infografik penuh yang dikeluarkan Psyonix bersempena ulang tahun kedua Rocket League di bawah:

JomBaca: Rocket League di Nintendo Switch Boleh Dimainkan Cross Platform!


Tarikh Pelancaran Episod Terakhir Life is Strange: Before the Storm Diumumkan, Saksikan Video Acah Ini

Prekuel kepada siri game ini akan menutup tirainya.

Life is Strange: Before the Storm, prekuel kepada Life is Strange, akan menutup tirainya dengan episod ketiga dan terakhirnya kira-kira dua minggu lagi. Life is Strange: Before the Storm Episode 3 akan dilancarkan pada 20 Disember ini.
Trailer penuh untuk episod ketiga ini akan dikeluarkan pada 1 pagi, 7 Disember nanti (waktu Malaysia), walau bagaimanapun, korang boleh layan dulu video acah berdurasi 15 saat yang telah dikeluarkan di bawah.

Berakhirnya siri prekuel ini mungkin akan membuatkan korang sedih, namun jangan begitu kerana satu lagi episod bonus dan istimewa akan dikeluarkan, iaitu berjudul “Farewell”. Episod ini pula adalah prekuel kepada Life is Strange: Before the Storm, yang mana ia akan menceritakan detik-detik sebelum Chloe berpisah lama dengan Max.
Buat masa ini, episod “Farewell” ini hanya diberikan kepada mereka yang membeli  Deluxe Edition.


Bermula Esok, Livestream Battlefield 1 Akan Berlangsung Setiap Hari Sehingga Hari Pelancaran

Bagi peminat setia siri Battlefield, bukan senang hendak menantikan tanggal 21 Oktober. Mungkin dengan livestream ini, ia bakal menenangkan perasaan penantian itu.

Bagi pelanggan EA Access dan Origin Access, anda boleh memainkan Battlefield 1 pada 13 Oktober ini, manakala bagi anda yang telah melakukan pre-order untuk Early Enlister Deluxe Edition, anda boleh memainkannya pada 18 Oktober.
Bagi meredakan penantian itu, DICE akan melakukan livestream yang akan berlangsung setiap hari selama 10 hari sehingga Battlefield 1 dilancarkan.
Ia akan bermula pada 13 Oktober hingga 22 Oktober, setiap pukul 4 pagi (waktu Malaysia).
Anda boleh saksikannya di laman Battlefield Live.
Berikut adalah jadual yang menyenaraikan apakah yang mereka akan perlihatkan dalam setiap livestream yang akan diadakan:

Melalui pengumuman yang dibuat, DICE mengatakan livestream ini akan memperlihatkan setiap map dan mode dalam Multiplayer yang akan tersedia semasa pelancaran kelak.

Baru-baru ini, DICE telah mengumumkan bahawa aplikasi mudah alih Battlelog Mobile App akan bertukar nama ke Battlefield Companion dan menerima beberapa perubahan baru.
Battlefield 1 akan dilancarkan sepenuhnya pada 21 Oktober ini di PC, PS4 dan Xbox One.


Norman Reedus Memberi Hint Dia Dan Kojima Bakal Kembali Bekerjasama!

Betul ke ni? Jangan mempermainkan perasaan kami! Gamers memerlukan full release of P.T.!

 View this post on Instagram

 🏋🏾
A post shared by  norman reedus (@bigbaldhead) on Feb 16, 2016 at 11:06am PST

Selepas Silent Hill dibatalkan oleh Konami, kerjasama unik antara Hideo Kojima dan Guillermo del Toro terus musnah. Ini turut memberi kesan kepada Norman Reedus yang dijangka membintangi siri tersebut.
Baru-baru ini, Norman Reedus telah berkongsi logo KojiPro melalui Instagram beliau. Adakah ini bermakna mereka bakal berkerjasama semula?
Kojima bakal memberikan ceramah bersama del Toro dalam D.I.C.E Summit pada hujung minggu ini dan adakah mereka akan mengumumkan sesuatu? Kita nantikan di D.I.C.E Summit kelak.
https://twitter.com/HIDEO_KOJIMA_EN/status/699461489015455744


Video Gameplay Marvel vs Capcom: Infinite Diperlihatkan Buat Kali Pertama

Saksikan 6 karakter ini bertarung dalam game yang baru sahaja diumumkan semalam.

Semalam, Marvel vs Capcom: Infinite telah diumumkan – memaparkan aksi-aksi cinematic 4 karakter, iaitu Ryu, Mega Man, Captain Marvel & Iron Man. Malam tadi, semasa Capcom Cup, sebuah video gameplay telah diperlihatkan buat kali pertama. Jom layan:

Gameplay tersebut memaparkan aksi-aksi 4 karakter yang disebut di atas, dengan penambahan 2 lagi karakter lain, iaitu Captain America and Morrigan. Ia juga menunjukkan aksi Ryu dan Captain Marvel menggunakan abiliti Infinity Stone, yang pastinya membuatkan keupayaan mereka menjadi lebih luar biasa.

Marvel VS Capcom: Infinite akan dilancarkan untuk PS4, Xbox One dan PC pada penghujung tahun 2017.


Thanos Akan Menerjah Ke Dunia Fortnite Pula Dalam Mode Crossover Terbaru

Huru-hara apa pula yang Thanos akan bawakan kali ini?

Epic Games telah mengumumkan kandungan crossover terbaru dengan Marvel Studios, membawakan Thanos ke dalam Fortnite Battle Royale.
Sebuah mode dalam masa terhad (limited-time mode – LTM) akan dibawakan pada hari ini (8 Mei) yang akan menampilkan Thanos. Ia akan dimainkan seperti mode battle royale yang biasa, namun apa yang berbezanya adalah Infinity Gauntlet akan berada dalam map secara rawak. Mana-mana pemain yang berjaya menjumpai Infinity Gauntlet ini akan bertukar menjadi Thanos.
Apakah kuasa yang bakal Thanos miliki dalam LTM ini masih belum didedahkan.
Pengumuman crossover ini telah mengujakan ramai pemain Fortnite, terutamanya mereka yang meminati Avengers. Ramai yang tertanya adakah skin baju dari watak-watak Marvel akan dibawakan sekali melalui crossover ini.
Menjawab persoalan ini di Reddit, salah seorang pembangun Epic mengatakan tiada sebarang skin baju dari Marvel akan dibawakan ke dalam game.


Babak Paling Sedih Dalam God of War Ragnarok

View this post on Instagram            A post shared by JomGaming (@jomgaming)


Tarikh Pelancaran PES 2021 Season Update Diumumkan, Hanya Berharga RM116

Semalam, Konami telahpun mendedahkan bahawa untuk tahun ini, PES 2021 hanyalah sebuah game baharu (standalone) yang membawakan ‘kemaskini musim’, dan bukan sebuah game penuh baharu kerana pasukan mereka kini sedang fokus untuk membangunkan PES 2022 untuk konsol generasi akan datang menggunakan Unreal Engine.
Terkini, Konami telah berkongsikan butiran lanjut tentang game bola sepak yang akan mereka lancarkan pada hari ini, iaitu secara rasminya digelar eFootball PES 2021 Season Update.
eFootball PES 2021 Season Update akan dilancarkan pada 15 September 2020 untuk PC (Steam), PS4 dan Xbox One.
Melalui laman game ini di Steam, harganya telah didedahkan iaitu RM116. Untuk laman di PlayStation Store dan Microsoft Store, ianya masih lagi belum didedahkan.
Walaupun hanya kemaskini musim, Konami turut memasarkan game ini dengan beberapa edisi serta penawaran ganjaran berbeza. Ada tiga jenis edisi iaitu Standard Edition (Fizikal), Standard Edition (Digital) dan Club Edition. Club Edition pula terbahagi kepada lima lagi edisi berlainan — edisi Barcelona, Bayern Munich, Juventus, Manchester United dan Arsenal.
Untuk maklumat lanjut, korang boleh layari laman web rasmi eFootball PES 2021.
Korang boleh tonton trailer pertamanya di bawah:

Sepert yang kami katakan sebelum ini, PES 2021 kelak hanyalah sebuah kemaskini untuk musim bola sepak 2021/2022 yang akan menampilkan jersi dan skuad yang baharu. Walau bagaimanapun, gameplaynya nanti kemungkinan besar adalah sama sahaja dengan PES 2020. Oleh sebab itu harganya lebih murah.
Apa yang lebih menarik tentang pengumuman Konami semalam, mereka terus telah mendedahkan beberapa perancangan mereka untuk PES 2022 bagi konsol generasi akan datang. Melalui video acah yang diperlihatkan, mereka telah mendedahkan yang PES 2022 akan dibangunkan dengan menggunakan Unreal Engine, sekaligus mengesahkan yang mereka akan meninggalkan Fox Engine — enjin game milik Konami sendiri yang digunakan untuk membangunkan beberapa siri PES sebelum ini dan juga siri Metal Gear.
Dalam kata lain, komuniti PES pada musim seterusnya ini akan berehat sedikit kerana tiada game penuh baharu yang akan dikeluarkan pada tahun ini.


JomGaming Di Singapura: Kami Dah Cuba PES 2020 – Apa Yang Menarik Dengan Gameplay?

Hujung minggu lalu, JomGaming telah dijemput oleh Konami Asia untuk ke ICC FAN ZONE yang berlangsung OCBC Square, Singapura. Bersama-sama dengan NEST Gaming, kami telah pergi ke sana untuk melihat apa yang menarik di sana.
JomGaming berpeluang untuk mencuba buat pertama kali edisi terbaru Pro Evolution Soccer yang telah diberi nafas baharu, yang mana edisi kali ini diberi nama eFootball PES 2020.
Mengapa eFootball PES2020?

Kami sempat menemuramah Pengurus Pemasaran Konami, Jacky Zhao Jian semasa berada di sesi demonstrasi PES 2020. Menurutnya edisi kali ini bukanlah penjenamaan semula ataupun rebranding, tetapi penstrukturan yang akan menumpukan perhatian kepada esports secara lebih kompetitif.
Jawapan ini semestinya senada dengan apa yang telah kami laporkan sebelum ini, yang kata Konami, mereka mahu meletakkan fokus lebih besar kepada esports untuk terus maju ke hadapan.
Pasukan-pasukan Demo PES 2020
Versi demo PES2020 yang dibawakan ke Singapura kali ini menampilkan 6 pasukan kesemuanya iaitu Juventus, Manchester United, Bayern Munich, Barcelona, Arsenal, serta Legends. Sedikit berbeza dengan versi demo yang akan dikeluarkan kepada umum pada 30 Julai nanti — yang akan mempunyai 13 pasukan untuk dimainkan.
Paling menarik perhatian utama dalam PES 2020 pastinya ialah hak eksklusif bersama Juventus memberi impak yang besar, di mana FIFA terpaksa menggunakan nama Piemonte Calcio menggantikan Juventus.
Kamera
Antara kelainan yang paling ketara adalah default camera setting yang digunakan iaitu digelar Stadium View. Kelebihan sudut kamera ini adalah lebih mirip kepada perlawanan bola sepak sebenar yang selalu kita tonton di kaca televisyen. Rata-rata pemain yang telah mencuba sudut baharu ini bersependapat kesukaran untuk membiasakan diri terutama ketika membuat perangkap offside dan bagi pemain yang menggunakan teknik sepakan advance, sukar untuk mendapatkan sudut yang jitu ketika percubaan ke arah gol.
Malah, kami sempat bertanya kepada pihak Konami, adakah pandangan kamera yang baru ini akan menjadi pandangan kamera rasmi untuk semua kejohanan rasmi PES 2020. Jawapan yang mereka berikan ialah, kemungkinan besar ya.
Formasi
Untuk tatapan formasi, tidak banyak perubahan di edisi kali ini. Untuk Advance Instructions, satu penambahan pilihan untuk serangan iaitu Anchoring. Pilihan ini membolehkan seorang pemain dikunci supaya tidak lari dari posisi asal, terutama bagi yang memilih serangan secara Flexible.

Satu lagi penambahan adalah Inspire (mungkin membawa maksud sumber inspirasi). Karakter inspirasi setiap pemain adalah unik dan dibahagikan kepada tiga bahagian iaitu Dribble Through, Low Pass, Lofted Pass. Sebagai contoh, berikut adalah tahap inspirasi untuk Messi dan juga Coutinho yang boleh dilihat di tatapan Player Details.
Apabila pemain yang mempunyai inspirasi Low Pass yang tinggi membawa bola, teman sepasukan akan mencari ruang supaya dapat mengoptimumkan kebolehan Low Pass pemain tersebut.

Gameplay
Game speed PES 2020 kali ini juga terasa lebih perlahan berbanding PES 2019. Pemain juga boleh mempamerkan kebolehan kawalan bola yang jitu dengan menggunakan analog kanan sahaja. Pertahanan AI juga lebih mantap bukan sahaja ketika bertahan tetapi juga bijak mencari ruang dan bersedia untuk menerima bola ketika rakan sepasukan mengawal bola dan bermain secara ‘posession football’.
Edisi kali ini juga menampilkan aksi tolak menolak dan tarik menarik yang pastinya akan membuatkan peminat PES sejak dahulu menjerit “script wei!”. Kebanyakan aksi ini berlaku di situasi 50-50 terutamanya ketika pemain penyerang dan pemain pertahanan mengejar through ball. Jikalau dalam PES 2019 Aubameyang akan menggunakan kelebihan larian kilatnya untuk mengejar bola jauh dari pertahanan yang perlahan seperti Pique, untuk PES 2020 pula, ia tidaklah semudah yang dijangka kerana Pique boleh menggunakan kekuatan fizikalnya untuk menolak Aubameyang.
Teknik Baharu
Teknik-teknik baharu kali ini dicipta hasil perbincangan bersama Penasihat PES 2020 yang juga legenda Barcelona, Andres Iniesta yang kini bermain bersama kelab bolasepak Vissel Kobe — seperti yang pernah kami laporkan sebelum ini.
Saksikan video di bawah ini untuk mengetahui bagaimana cara-cara untuk menggayakan teknik baharu PES 2020 kali ini:
Finesse Dribble

Dummy Kick

Trick Trap

Rumusan
Bermula dengan anugerah game sukan terbaik di E3 2019 yang dimenangi bulan lepas dan tambahan kelab-kelab berlesen seperti Manchester United, Bayern Munich dan Juventus, pastinya akan membuatkan edisi kali ini lebih menarik berbanding PES 2019. Manakan tidak, memandangkan pada kebiasaannya hanya kelab yang berlesen sahaja dibenarkan untuk digunakan di pertandingan-pertandingan esports peringkat antarabangsa, sudah semestinya para atlet sukan elektronik ingin menggunakan pemain-pemain yang hebat seperti Messi, Ronaldo, Griezmann, Neymar, Mbappe dan sebagainya. Dengan halatuju Konami untuk menumpukan lebih perhatian kepada esports , ini adalah langkah yang cukup baik.

Gameplay yang lebih perlahan memberikan perasaan seperti permainan bola sepak yang sebenar dan tidak terlalu kartun. Terutamanya dengan penambahan Finesse Dribble, tidak kira sama ada pemain veteran atau yang baru sahaja hendak bermain PES, mereka hendaklah bermula untuk membiasakan diri dengan kawalan baru ini yang pastinya akan memberikan kelebihan di atas padang kelak.
Ada beberapa mode yang tidak ada di sesi percubaan tempoh hari seperti mode baharu Matchday, Master League yang diberi nafas baharu, CO-OP dan juga Team Lobby.
Para peminat game bola sepak, PES dan juga FIFA, boleh mula memuat-turun secara percuma versi demo eFootball PES2020 bermula pada 30 Julai ini di mana kesemua kelab berlesen yang telah diumum akan ditampilkan, mode Online dan juga mode Edit yang membolehkan para pemain membuat kustom kit atau jersey sendiri.
Baca lebih lanjut tentang apa yang dibawakan dalam versi demo eFootball PES 2020 di sini.

Jom layan detik-detik menarik yang sempat kitorang rakamkan semasa di ICC FAN ZONE di Singapura dalam album di bawah:


Jom Sertai Pertandingan PES 2019 2v2 Pertama Di Kuala Lumpur, RM1,800 Jadi Rebutan!

Sebulan untuk berlatih PES 2019. Cukup tak?

Lexder RV Gaming Lounge akan menganjurkan pertandingan PES 2019 2v2 yang pertama untuk musim baru ini. Di bawah adalah apa yang korang perlu tahu tentang pertandingan ini:

Nama Acara: PES 19 2vs2 TOURNAMENT
Lokasi: Lexder RV Gaming Lounge, 26, Jalan Rampai Niaga 4, Rampai Business Park, 53300 Kuala Lumpur
Tarikh: 22 September 2018
Masa: 9 pagi hingga 10 malam
Yuran Pendaftaran: RM45 (setiap pasukan)
Hadiah Kemenangan:
– Juara – RM1,000
– Naib Juara – RM500
– Tempat Ketiga – RM200
– Tempat Keempat – RM100

Pihak penganjur mengatakan yang pertandingan pertama PES 2019 2v2 ini diadakan selepas kehangatan pasukan Malaysia (Keron & Haikal) di Sukan Asia Indonesia. Kata mereka lagi, dengan konsep “tag team”, ia sememangnya akan memberikan kepuasan maksimum kepada semua peserta disamping bertujuan mencari pelapis-pelapis baru dalam merancakkan lagi pembangunan esports amnya dan PES 2019 khasnya di dalam Malaysia.

Untuk maklumat lanjut, korang boleh layari laman Facebook Lexder RV Gaming Lounge, atau hubungi +60122748425 (Kamil).


PlayStation Store Di Eropah Kini Membenarkan Pemain Menukar Ke Store Negara/Rantau Lain

Di sebalik banyak fungsi yang peminat mahukan ke dalam sistem PlayStation 4, nampaknya Sony telah menambah satu fungsi yang tidak dijangka.
PlayStation Store untuk akaun rantau Eropah kini membenarkan para pemainnya menukar ke store rantau lain. Menurut laporan Push Square, setting ini boleh di akses di tab kiri di dalam PlayStation Store, kemudian pemain boleh memilih negara/rantau dan bahasa yang ingin dipaparkan.

Ada laporan yang mengatakan, buat masa ini, walaupun telah ditukar ke store negara/rantau lain, pemain tidak boleh membuat sebarang pembelian. Mungkin fungsi ini masih dalam versi percubaan? Jika tidak, apakah sebenarnya motif ia membenarkan pemain menukar ke store rantau lain?
Fungsi ini sememangnya sesuatu yang mengejutkan memandangkan Sony yang mengunci setiap store kepada negara/rantau tersendiri (region lock) sejak azali. Lebih menjadikan persoalan adalah apakah fungsi ini akan kekal atau hanya sementara? Sekiranya kekal, adakah ia hanya untuk rantau Eropah atau bakal diperkenalkan untuk seluruh dunia?
Atau ini mungkin permulaan kepada Sony yang tidak mahu lagi menggunakan region lock untuk PlayStation Store?
Masih tiada apa-apa kenyataan daripada Sony mengenai perkara ini.


Valve Keluarkan Video Bedah Komponen Dalaman Steam Deck – Tak Galakkan Pemain Lakukannya

Menjelang kira-kira dua bulan sebelum pelancarannya, Valve telah mengeluarkan video membedah dan membuka komponen dalaman Steam Deck.
Dalam video ini juga, Valve sentiasa mengingatkan para gamer betapa rumitnya untuk melakukan kerja ini dan tidak menggalakkan mereka melakukannya.

Platform bimbit itu ditampilkan dengan quad-core AMD Zen CPU yang mana CPU itu berkemampuan octa-core RDNA sehingga 1.6 TFLOPs dalam prestasi. Ia juga mempunyai 16 GB LPDDR5 RAM dan ruang storan pula bergantung kepada model yang dibeli, antara 64 hingga 512 GB.
Skrinnya pula adalah LCD 7 inci dengan resolusi 1280×800.
Baca lebih lanjut tentang Steam Deck di sini.
Steam Deck akan dilancarkan pada Disember 2021 untuk negara-negara Amerika Utara dan Eropah terlebih dulu. Valve mengatakan yang ia akan dipasarkan secara rasmi ke rantau-rantau tambahan pada tahun 2022.


Roster Shuffle Pasukan-Pasukan DotA 2 Sedunia Menjelang The International 2017 [KEMASKINI]

Selepas penantian sekian lama, hari terakhir untuk skuad DotA 2 finalize pemain mereka sudah tiba.

Difahamkan, The International 2017 akan bermula pada 8 Ogos hingga 13 Ogos manakala pusingan kelayakan dimulakan seawal 22 Jun. Dalam pada itu, tempoh pertukaran pemain sudah pun menemui penghujungnya.
Menurut kenyataan diperoleh daripada laman web DotA 2, pengguguran pemain boleh dibuat bermula 3 Mei dan berakhir pada 16 Mei lalu. Setiap pasukan boleh merekrut ahli baru sehingga 24 Mei. Berikut adalah pasukan yang mengalami roster shuffle sepanjang tempoh itu.
1. Team Secret
YapzOr
Berita tergempar apabila Team Secret melepaskan tonggak pasukan mereka yang sudah lama memegang peranan support iaitu Pieliedie.
Perubahan itu diumumkan di laman Facebook mereka. Untuk mengisi kekosongan posisi empat itu, Yazied ‘YapzOr’ Jaradat dari Jordan dilamar memasuki pasukan itu. Dia sebelum ini pernah menyertai B)ears sebelum pasukan itu dibubarkan secara rasminya pada 17 April lalu.
 2. Digital Chaos
PENGUMUMAN di Twitter rasmi DC
Tidak cukup dengan berita mengejutkan bahawa Onyx menggantikan skuad asal Digital Chaos hampir sebulan lalu, nama Jimmy ‘Demon‘ Ho kini digugurkan dari pasukan itu.
Mengikut kenyataan daripada tweet dikeluarkan DC, mereka mengalu-alukan kemasukan Forev manakala Bulba pula menukar posisi kepada support.
3. Mineski
ROSTER terbaru Mineski. FOTO: Wykrhm Reddy
Mineski mengalami perubahan posisi ketara dengan mengambil 343 sebagai stand-in bagi menghadapi pusingan kelayakan The Manila Masters, Mars Dota 2 League dan EPICENTER 2017.
Bagaimanapun kali ini, mereka terus gah dengan kehadiran Mag~ dari Ukraine, .Ark dari Russia dan ryOyr dari Filipina. Mushi pula akan terus memimpin skuad baru ini bagi menempuh pusingan kelayakan The International kelak.
4. Team NP
ROSTER terkini Team NP
Di laman web rasmi Team NP, mereka mengumumkan berita mengejutkan apabila EternaLEnVy akan kembali ke posisi carry  dan Aui_2000 ke posisi support manakala MSS akan terus bermain sebagai offlaner.
Melengkapkan roster itu ialah Adrian ‘FATA-‘ Trinks, bekas ahli B)ears yang kini menggalas peranan pemain tengah dan Johan ‘pieliedie‘ Astrom pula bertemu rakan lamanya sebagai support duo.
5. Complexity Gaming
ROSTER terbaru Complexity. FOTO: Wykrhm Reddy
Nampaknya Complexity membuat perubahan sekali lagi pada roster akhir mereka sebelum tiba The International.
DeMoN yang sebelum ini digugurkan daripada Digital Chaos kini menyertai Complexity sebagai support manakala Feero yang menggalas peranan carry ingin meneruskan rentak cemerlangnya untuk pasukan ini.
6. LGD Forever Young
AH FU (kiri) dan Inflame melengkapkan roster LGD.FY. Foto kredit: Revivaltv.id
Bagi LGD FY pula, bekas ahli WG. Unity iaitu Ahfu kini menggantikan posisi lpc sebagai support hanya selepas 4 hari diumumkan berita pengundurannya dari WG. Inflame yang juga pernah menjadi tonggak utama CDEC Gaming akan menggalas posisi offlane yang dulunya dipegang Jixing.
7. FNATIC
SUMBER dari Wykrhm Reddy
Selepas beberapa pertarungan Fnatic Dota 2 dalam kejohanan peringkat Asia Tenggara, mereka mengumumkan pengambilan Ahjit (bekas ahli WG.Unity) sebagai carry bagi menggantikan Meracle.
Meracle dipindah ke posisi pemain ganti kerana gaya permainannya sangat berbeza dengan rentak ahli lain sementara Ahjit pula adalah pemain yang super-aggressive sekali gus menepati gaya permainan pasukan itu.
8. EHOME
ROSTER terbaru EHOME. FOTO: Wykrhm Reddy
Scene DotA 2 di China nampaknya digemparkan dengan berita mengejutkan apabila dua pemain Team Random (Wings) membuat keputusan muktamad untuk menyertai skuad EHOME penggal ini.
y’ (support) dan faith_bian (offlane) nampaknya akan melengkapkan roster itu diikuti dengan bekas pemain lama LGD dan CDEC, garder (support).
9. TNC Pro Team
1437. FOTO: TNC Pro Team
Selepas berakhirnya Starladder i-League baru-baru ini, nampaknya ura-ura mengatakan Theeban Siva (1437) menggantikan Ryo Hasegawa (ryoyr) adalah benar. Lebih menarik, pemain berpengalaman ini akan menggantikan tugas Carlo Palad (Kuku) sebagai kapten dan drafter.
10. Crescendo, Alliance dan WG.Unity
ROSTER terbaru CRESCENDO, Alliance dan WG.Unity. FOTO: Wykrhm Reddy
Nampaknya pasukan baru dianggotai warga Denmark dan Sweden bakal menguji kemampuan mereka dalam scene DotA 2. Mereka ialah 13abyKnight (Cloud9), Xcalibur (Horde), syndereN (Ninjas in Pyjamas), EGM (Alliance) dan Akke (Alliance).
Alliance pula kelihatan gah dengan Loda, Limmp, jonassomfam, Pablo dan Handsken biarpun kehilangan beberapa ahli sebelum ini.
Pada 2 Mei lalu, pasukan negara, WG. Unity mengumumkan pengunduran Ah Jit dan Ah Fu di laman Facebook mereka. Memandangkan roster lock kian hampir, mereka mengambil Chyuan (carry) dan Wenn (support) sebagai ahli baru skuad WG.Unity.
JomBaca: The International 2017 Roster Shuffle Mula Berkuatkuasa Hari Ini


Metal Gear Solid 5: The Phantom Pain – Reviews Sebelum Game Keluar, APAKAH?

Tinggal seminggu je lagi untuk MGS5:PP dilancarkan, tiba-tiba kebanjiran reviews telah terpampang dalam internet! Mesti korang semua tak bajet reviews dikeluarkan seminggu sebelum pelancaran kan?! Apacite nih beb?
Memang tak dapat disangkal, MGS5 merupakan game AAA yang dinantikan ramai gamers, termasuk kami di JomGaming.my. Pasti ramai yang terdengar khabaran game ni walaupun tak minat game-game stealth ala spy. Dengan development time sejak 2012, akhirnya MGS5 akan berada dalam genggaman kita tak lama lagi! WOHOOO!!!
Sementara itu, kalau korang tahan kene spoiler, korang boleh godek-godek site yang telah me-review MGS5!

IGN – 10
Gamespot – 10
Metal Gear Informer – 10
Examiner – 5/5
Daily Dot – 5/5
EGM – 9.5
GameTrailers – 9.5
GameInformer – 9.25
Destructoi – 9
Press Start – 9
USGamer – review dalam proses
GamesRadar – review dalam proses
Polygon – review penuh akan dikeluarkan
Kotaku – review penuh akan dikeluarkan

Kami di JomGaming juga akan keluarkan unboxing, review in progress dan juga edisi Boleh Beli or Boleh Blah? untuk site kami kelak. Tungguuuuuu~


Persona 5: Chief Director, Katsuna Hashino, Kongsi Banyak Info Menarik!

Belambak info pasal Persona 5 hari ni! Ishh, jom kita tengok SEMUANYAAAA!

Chief director siri Persona, Katsuna Hashino, baru-baru ini ada berkongsi info terbaru mengenai development game Persona 5
Perkara pertama yang dikongsi adalah mengenai dungeons dan level design. Menurut Hashino-san, kedua-dua perkara ini akan sangat berlainan jika dibandingkan dengan siri-siri Persona yang lama. Ada beberapa perkara yang membuatkan kelainannya dan design dungeon dibuat untuk memastikan para pemain enjoy gila!

Phantom Thief adalah suatu tema yang sering disebut oleh para developer Persona 5. Dengan tema ini, Hoshina-san berharap mereka dapat meletakkan elemen-elemen yang dapat mengejutkan para pemain. Tujuan utama kenapa premis Persona 5 terletak di Tokyo adalah kerana mereka cuba untuk mengetengahkan idea drama Phantom Thief di dalam satu dunia yang kita kenali.

Kehidupan seharian karakter-karakter di dalam game Persona 5 seperti dilabel dan dihakimi sentiasa, dan tiada cara untuk melarikan diri daripada kehidupan ini. Namun, seperti yang kita tahu, Persona 5 mengetengahkan konsep membebaskan diri dari perkara-perkara yang mengekang kehidupan sebegini. Semakin kita bermain jauh ke dalam game ini, kita akan dapat membantu karakter-karakter Persona 5 cuba untuk melarikan diri daripada perkara yang mengekang hidup mereka.

Dan tidak lupa! Lebih info mengenai karakter-karakter Persona 5!
Walaupun Ryuji Sakamoto adalah seorang yang degil, tapi dia seorang lelaki yang baik. Kalau ada karakter yang mahu mengubah dunia ini, Ryuji lah orangnya.
Disebabkan Ryuji lah, protagonist kita memulakan kehidupannya sebagai seorang phantom thief. Persona Ryuji adalah “Captain Kidd”.

Ann Takamaki adalah gadis dengan 1/4 darah Amerika yang kembali ke Jepun. Walaupun dia seorang yang popular, Ann tidak mempunyai seorang rakan pun, dan sentiasa forever alone.

Tetapi apabila dia menghadiri sebuah party, dia lah yang akan menghangatkan suasana party itu. Persona Ann adalah “Carmen”.  Menurut Hoshino-san, karakter Ann adalah penting kerana dia akan memberi impak besar kepada nasib karakter-karakter lain. Jeng jeng!

Jika anda pernah bermain Persona 4, tentu anda kenal dengan karakter maskot Teddie! Karakter Persona 5, Morgana, akan menolong protagonist kita dan rakan-rakan merentasi dunia “lagi satu itu”, serta membantu mempersiapkan mereka menjadi seorang phantom thief  yang sebenar-benarnya.

Di dalam dunia yang sebenar, Morgana akan mengekalkan bentuk kucingnya dan sebab kenapa begitu, Hoshina-san berkata itu adalah surprise! Disebabkan Morgana adalah kecil dan sering diejek “Hey kucing!” persona Morgana,  “Zorro” berupa Persona yang sangat macho.

Yuusuke Kitagawa adalah seorang artis yang sangat berbakat. Disebabkan bakatnya, Yusuke merupakan pelajar dengan kepujiaan tertinggi di dalam matapelajaran seni. Yusuke dikatakan seorang yang aneh, tetapi mempunyai daya tarikan yang tersendiri.

Persona Yuusuke adalah Goemon, yang belum ada info lagi mengenainya, selain rupa bentuknya adalah seperit dewa dewi.

Persona 5 bakal release di Jepun pada pertengahan tahun 2016 untuk PS3 dan PS4, dan di NA/EU/Asia pada lewat tahun 2016, juga untuk PS3 dan PS4.


Cuphead Telah Terjual Sebanyak 1 Juta Salinan Untuk PC Dan Xbox One Dalam Masa Dua Minggu

Cuphead semakin popular dalam kalangan pengguna Xbox One dan PC. Video game pertama yang dihasilkan oleh Studio MDHR, Cuphead telah terjual sebanyak satu juta salinan unit di PC dan Xbox One.

Dikeluarkan dengan review terbaik, Cuphead diumumkan pada tahun 2014 dan selepas beberapa kali ditunda, akhirnya ia tiba pada 29 September 2017. Dalam masa dua minggu sahaja, game itu sudah dijual sebanyak satu juta salinan digital.
Itu sememangnya satu jumlah yang tinggi dan jika ditambahkan dalam harga $20, Cuphead boleh mencapai sebanyak $20 juta yang mana sangat menakjubkan.
Cuphead ialah sebuah game aksi run and gun dengan fokus utama kepada pertempuran bos di mana pemain akan bermain sebagai nama karakter pilihan pemain atau Mugman dalam single-player atau co-op.

Pemain akan melawat ke dalam dunia pelik yang diinspirasikan oleh kartun-kartun dari tahun 1930-an, mempelajari pergerakan yang berkuasa, mencari senjata menarik dan mencari rahsia dalam usaha untuk membayar balik hutang kepada syaitan.
Sebagai sebuah tajuk yang eksklusif untuk konsol Xbox One, muat turun game ini tidak akan dikeluarkan untuk konsol PS4. Tapi kepada sesiapa yang tidak memiliki konsol Microsoft, boleh membelinya di Steam atau di Windows 10 store untuk PC.